Entrevista a Dava Sobel, escriptora i divulgadora\nA les acaballes del segle XIX, una sèrie de circumstàncies van conjurar-se perquè un departament de l’Observatori de la Universitat de Harvard estiguera compost fonamentalment per dones. La feina que aquestes hi duien a terme era ben costosa: examinar una sèrie de fotografies del cel plasmades en plaques de vidre, obtingudes mitjançant tècniques pioneres que aconseguien captar l’espectre de llums dels estels. La producció i creixent precisió d’aquestes plaques no va deixar d’augmentar durant dècades, i en pocs anys la col·lecció arribava als milers d’exemplars. L’estudi a consciència de les plaques va comportar grans avanços en el coneixement del cel gràcies, per exemple, a la possibilitat d’establir una classificació dels estels segons el seu espectre. La classificació espectral de Harvard, amb una primera versió publicada ja en 1897 per l’astrònoma Antonia Maury i refeta posteriorment per Annie Jump Cannon, una altra membre important de l’Observatori, encara s’utilitza avui dia.\nEncara que en l’època algunes dones havien començat a accedir a l’educació superior i fins i tot a llocs de treball de rang elevat, sobretot entre les classes benestants, un equip tan nombrós compost pràcticament per dones era molt poc habitual, i això va cridar l’atenció de Dava Sobel (Nova York, 1947) fa vora tres dècades. Graduada per l’Escola Superior de Ciències del Bronx i amb una llicenciatura en Humanitats per la Universitat Estatal de Nova York, Dava Sobel va treballar anys divulgant la ciència com a periodista, primer com a reportera per a l’oficina de premsa de la Universitat de Cornell i també en la secció de ciència de The New York Times, i després com a col·laboradora freelance per a diversos mitjans. Als noranta, però, va decidir dedicar-se a escriure llibres a temps complet i a partir d’aleshores publica les seues grans obres de literatura de temàtica científica: La longitud (1995), La filla de Galileu (1999), Els planetes (2005) o A more perfect heaven (2011, “Un cel més perfecte”). Reconeguda pel seu treball rigorós i dedicat, la seua tasca com a divulgadora va ser guardonada l’any 2001 amb el Premi al Servei Públic de la National Science Board dels Estats Units.\nEn 2016, Dava Sobel va publicar l’últim dels seus llibres, The glass univers (“L’univers de vidre”), en què explora la creació, evolució i expansió d’aquest particular cosmos que s’hi va donar a la Universitat de Harvard molt abans de l’entrada massiva de dones al mercat laboral. Tot i estar ja immersa en el seu proper treball, Dava Sobel continua viatjant arreu del món per descobrir al públic la important i quasi desconeguda contribució d’aquestes dones a l’astronomia. Aquest és també el motiu que la va dur a València, com a participant del cicle d’«Els debats del Magnànim» al Museu de les Ciències de València el passat 5 de març. Aprofitant l’ocasió, ens trobem amb ella un dia ennuvolat per parlar de la seua última obra i d’altres vicissituds de l’escriptura sobre ciència.\nQuan va sentir parlar per primera vegada de les dones de l’Observatori Astronòmic de Harvard?\nQuan estava treballant com a reportera de temes de ciència per a diversos mitjans vaig entrevistar una astrònoma anomenada Wendy Freedman, que es troba ara a la Universitat de Chicago, i aleshores estava a càrrec d’un gran projecte amb el Telescopi Espacial Hubble. Va mencionar el nom d’una de les dones de Harvard, Henrietta Swan Leavitt, i em va dir que el seu treball era fonamental per al que ells estaven duent a terme en aquell moment amb el Hubble. I allò em va impactar, que una persona que va viure fa cent anys haguera fet una cosa que encara siga així d’important. Poc després d’allò, vaig descobrir que Henrietta Leavitt només havia estat una més del que semblava un lloc ple de dones a Harvard, cosa que era molt inusual, sobretot per al Harvard de l’època, i em va semblar que seria una bona història. D’això fa trenta anys. Em vaig dedicar a altres coses i no em vaig retrobar amb aquesta història fins fa relativament poc. Però ningú no l’havia escrita en tot aquest temps.\nAixí que va reprendre la feina on la va deixar?\nSí, però ara volia explicar tota la història, no només la d’Henrietta Leavitt, que malauradament no guardava cap carta ni tampoc va mantenir un diari, així que fer-ne una biografia era complicat. I, com ja he dit, el fet que tantes dones hagueren treballat a l’Observatori de Harvard em va impactar, a més que es tractara d’una història bastant feliç: a aquestes dones se les va tractar bé, publicaven treballs signant amb el seu nom, gaudien de la feina, se les va reconèixer amb premis i afiliacions a societats, comptaven amb una organització professional estable… Ho tenien tot… excepte els diners! Així que es tractava d’un projecte molt difícil, perquè hi havia moltes persones involucrades i calia intentar fer que cadascuna i la seua personalitat foren accessibles als lectors.\nCom s’ho va fer per navegar per tota aquesta marea de dades, cartes, diaris i també els articles i treballs científics que aquestes dones i altres astrònoms arreu del món van publicar? De segur que va ser una aventura.\nHi hagué molts dies en què vaig pensar: «Com se’m va acudir que podia fer açò?». Perquè es va produir molta ciència durant aquest període: entre 1880 i 1940, tot va canviar. Quan la història comença, no se sabia quasi res sobre les estrelles i, cap a la Segona Guerra Mundial, quasi totes les preguntes havien trobat una resposta. Per descomptat, no vaig revisar tot el material, perquè a l’Observatori guardaven cada paperet. Si algú comprava una ampolleta de tinta, en deixaven constància. Així que vaig haver de treballar selectivament. Per exemple, no vaig poder llegir sencers els diaris de la senyoreta Annie Jump Cannon, que va mantenir tota la vida el seu diari, i va morir cap als setanta! Vaig haver d’escollir anys significatius. Però no considere que el llibre haja quedat apressat. N’estic molt contenta del resultat.\nDe totes aquestes històries que ha recercat, quina diria que va impactar-la més?\nTrobe que Annie Jump Cannon és justament la persona de la qual és més fàcil sentir-se a prop. Probablement perquè va escriure tantíssimes cartes i va mantenir el seu diari i era una dona molt càlida: tot el món se l’estimava, i això es veu en la seua correspondència. Quan escrivia als altres científics i científiques, si aquests tenien fills, escrivia per separat als menuts. Tenia aquesta calidesa que s’estenia arreu del món.\nSusanna Ligero, periodista i traductora, revista Mètode.


Mai | 2013 | Els passos perduts\nL’estació de metro Ciutadella es troba en un estat lamentable\nPosted in Barcelona\tTagged Barcelona, metro, turistes\n9 de cada 10 dependents són atesos per un familiar que cobra el 40% del sou mínim\nPosted on 23 Mai 2013 by thervasf\nLa majoria dels dependents a Catalunya, un 90%, són atesos per un familiar. De les 122.338 prestacions que es donen en l’actualitat, segons dades del departament de Benestar i Família, 111.058 són per cuidadors no professionals, la figura que la llei recull per familiars del dependent. Les mateixes dades indiquen, però, que cobren molt poc per una feina que els pot ocupar bona part del dia. La mitjana està en 283,34 euros, poc més del 40% del salari mínim interporfessional, fixat en 645 euros.\nPel que fa a les prestacions econòmiques vinculades superen per poc el salari mínim, ja que són de 669,56 euros. El cost que l’administració paga per un assistent personal, que ha de ser contractat a una empresa, és de 788 euros. Tenint en compte que el cost per hora d’aquests professionals és d’uns 20 euros el dependent rep només 39 hores de servei al mes, 1,3 hores al dia.\nActualment hi ha 160.338 catalans beneficiaris de la llei de Dependència. Hi ha, com ja s’ha explicat, 122.338 prestacions i a més es presten mensualment 84.035 serveis.\nPosted in Societat\tTagged ajuda, Catalunya, Dependència, dependent, elspassos, elspassosperduts, familiar, prestacions\nPosted in Societat\tTagged adolescents, Catalunya, drogues, escola, maltractaments, salut, sexualitat, violència\nLa Generalitat s’ha estalviat 172 milions d’euros retirant la 6ª hora escolar\nPosted on 21 Mai 2013 by thervasf\nLa retirada per part del govern de CiU de la sisena hora, una de les mesures més importants del tripartit en matèria d’ensenyament, ha significat per les arques de l’executiu un estalvi de 172 milions d’euros. Així ho detalla la consellera, Irene Rigau, al Parlament. Ara mateix 418 escoles tenen implementada l’ampliació horària per a tot l’alumnat, i 1276 escoles no.\nEls números d’Ensenyament són els següents. “El cost econòmic de recuperar la sisena hora calculat sobre un curs escolar en les escoles que ara tenen el recurs del Suport Escolar Personalitzat, tenint en compte les retribucions vigents i la quota patronal de Seguretat Social del personal interí, s’estima en 86.057.306,19 euros.” Per tant “l’estalvi teòric de dos exercicis pressupostaris (curs 2011-2012 i curs 2012-2013) seria aproximadament de 172 milions d’euros.”\nEl govern també ha fet els càlculs sobre la retallada en professorat. “Tenint en compte la diferència de dotacions de personal, entre les escoles que implementen la sisena hora i les que tenen assignat el recurs del Suport Escolar Personalitzat, l’estimació aproximada de nou professorat seria de 2.487 mestres.”\nFinalment Rigau deixa molt clar que l’ampliació horària per a tot l’alumnat “no s’ha contemplat mai per als centres d’educació secundària.”\nPosted in Política, Societat\tTagged 6º hora, alumnes, ensenyament, Generalitat, professors, retallades, Rigau\nEls preus universitaris catalans han augmentat més del 75% als últims 9 anys\nPosted on 17 Mai 2013 by thervasf\nEls estudiants universitaris catalans han vist com el preu que paguen pels seus estudis ha augmentat més del 75% en només 9 anys. Així ho indiquen les dades sobre taxes i preus públics del propi departament d’Economia i Coneixement, que marquen un augment en la recaptació per aquest concepte del 69,1% entre els anys 2003 i 2011 ( de 153,7 milions de euros a 260 milions d’euros), al qual s’ha d’afegir el 7,6% del curs 2012-13.\nL’increment de la recaptació per centres entre els anys 2003 i 2011 és el següent:\n– 106% a la UPF\n– 100% a la UdL\n– 88,2 a la URV\n– 79% a la UdG\n– 77,2% a la UAB\n– 58% a la UB\n– 52% a la UPC\nDe tota manera quan els estudiants han notat més l’increment de preus ha estat a partir de l’any 2009 i fins al 2011. La recaptació dels centres va augmentar significativament recollint el gruix dels % expressats a la anteriorment.\n– 37% a la UPF\n– 53,1% a la UdL\n– 36% a la URV\n– 46% a la UdG\n– 34,2% a la UAB\n– 20% a la UB\n– 22% a la UPC\nPosted in Societat\tTagged alumnes, graus, masters, taxes, UAB, UB, UdG, UdL, universitat, UPC, UPF, URV\nLa Generalitat ha retallat un 36% la seva aportació per estudiant universitari als últims 3 anys\nPosted on 15 Mai 2013 by thervasf\nL’aportació de la Generalitat per cada estudiant universitari català ha caigut més d’un terç, concretament un 36 % de mitjana en només 3 anys, del 2009 al 2012, degut a les retallades. Així ho indiquen les dades que la pròpia Secretaria d’Universitats i Recerca ha enviat al Parlament.\nLa universitat que més ha notat la tisora ha estat la UdL (Lleida), que en 3 anys ha perdut 5.183€ per alumne, un 45%. La que menys la UB, amb 2.895€, un 30% .\nAportació € 2009 Aportació € 2012 Pèrdua en € Pèrdua %\nUB 7.728 4.833 – 2.895 30%\nUAB 9.394 5.957 – 3.437 36,6%\nUPC 10.840 7.330 – 3.510 32,4%\nUPF 9.600 6.624 – 2.976 31%\nUdG 9.829 5.522 – 4.307 44%\nUdL 11.508 6.325 – 5.183 45%\nURV 9.665 6.390 – 3.275 34%\nElaboració pròpia a partir de les dades de la Secretaria d’Universitats i Recerca\nLes taxes universitàries es van encarir un 66% al curs 2012/2013, amb 1.700 euros de mitjana per carrera. L’Estat i la Generalitat a Catalunya diuen aportar entre un 80 i un 85% del que costen els estudis.\nAls últims anys els estudis de grau i 1r i 2n cicles universitaris s’han encarit de mitjana entre un 13% i un 25% per sobre de l’IPC. Els preus mínims de màsters universitaris s’han incrementat un 43% per sobre de l’IPC des de la seva implantació ara fa 6 anys.\nPosted in Societat\tTagged Andreu Mas-Colell, elspassosperduts, Generalitat, retallades, taxes, universitat


T'agradaria fer música el curs vinent?\n23:08 | 05/08/2021\nL'escola Municipal de Música de Montmeló (EMM) convida als infants, joves o adults que ho desitgin a participar en una classe de prova. Aquesta iniciativa forma part de la campanya d'inscripció pel curs 2021-2022.\nDel 3 al 14 de maig, tothom que vulgui pot assistir i formar part activa en una classe de música a l'EMM. Només has d'omplir un breu qüestionari online on, a més de les dades personals, es recullen les diferents opcions de tècniques musicals que ofereix l'Escola de Música de Montmeló.\nD'aquesta manera, el professorat de l'EMM tindrà un registre detallat de les inquietuds musicals dels potencials usuaris. Una vegada enviat el formulari d'inscripció, la direcció de l'Escola es posarà en contacte amb la persona interessada per indicar-li el dia i l'hora de la classe de prova. Així també es vol complir amb les mesures de seguretat sanitàries i controlar el nombre de persones assistents.\nAmb aquesta iniciativa l'EMM vol obrir encara més el ventall d'alumnes que puguin assistir el curs vinent a l'equipament. Les diferents opcions per assistir a aquestes classes de prova són:\nMúsica amb família (0-2 anys)\nUn llibre, una rosa i una cançó!\nL'Escola Municipal de Música de Montmeló ha omplert de música tradicional catalana les xarxes socials. Del 19 al 29 d'abril, a l'Instagram i el Facebook de l'EMM es poden veure un munt de vídeos d'alumnes interpretant versions de peces de música tradicional catalana. Aquesta ha estat l'original manera de celebrar la Diada de Sant Jordi i d'apropar la música a la ciutadania de Montmeló.\nPots gaudir de tots aquests vídeos aquí:\nData de modificació: 05/05/2021 09:32:13


Les exportacions gironines creixen un 9% impulsades per la indústria química - Diari de Girona\nLes exportacions gironines creixen un 9% impulsades per la indústria química\nEl sector agroalimentari entra en atonia i les càrnies i la maquinària disminueixen vendes a l’exterior\nGirona continua creixent en exportacions. Segons les dades que periòdicament publica el Ministeri, durant l’agost les empreses de la demarcació van exportar productes per valor de 450,2 milions d’euros, això suposa un increment del 9,1% en comparació amb el mateix mes del 2020. Si bé l’agost es tanca amb una remuntada (al juliol, l’increment va situar-se tan sols en un 1,2%) també és cert que el creixement de vendes a l’exterior s’allunya d’aquells que s’havien registrat durant la primavera. Als mesos d’abril, maig i juny aquest percentatge va situar-se, respectivament, en el 43%, el 28% i el 15%.\nA l’agost, l’increment d’exportacions s’explica clarament per la bona marxa de les químiques (dins el qual s’hi troben les indústries farmacèutiques). Al llarg del mes, aquest sector ha exportat per valor de 75 milions d’euros. És gairebé un 29% més en comparació amb l’agost del 2020. Entre gener i agost, les químiques gironines han exportat fins a un 31,2% més (i el valor global de les seves vendes a l’exterior s’ha situat en 802,5 milions).\nPer contra, durant l’agost, l’agroalimentari gironí ha entrat en atonia. Continua essent el principal sector pel que fa a volum, perquè concentra més de la meitat de les exportacions (en concret, 223,6 milions d’euros). Ara bé, d’un any per l’altre, tan sols creix un 1,3%. Dins el clúster carni, les seves empreses continuen patint el fre en les compres de carn de porc des de la Xina. No baixen tant en vendes com al juliol (quan el descens va ser del 12%) però encara tanquen l’agost en negatiu. Dels 142,52 milions que el clúster va facturar a l’exterior durant l’agost del 2020, ara es passa a 141,14.\nA més de l’agroalimentari, l’agost tampoc ha estat un bon mes per als fabricants de maquinària gironins. Les empreses del sector també pateixen una baixada en exportacions (passant dels 38 milions d’euros de l’any passat als 32,3).\nDurant l’agost la Xina ha comprat més carn de porc. Perquè si al juliol el gegant asiàtic va arribar a caure fins al quart destí dels productes gironins, a l’agost ha recuperat el segon llocs. França, per proximitat, continua essent el principal mercat exterior de la demarcació.


Kilian Jornet s'imposa per segon any consecutiu a l'Ultra Trail del Mont Blanc - Esport3 - TV3 i Catalunya Ràdio\nKilian Jornet s'imposa per segon any consecutiu a l'Ultra Trail del Mont Blanc\nSegona participació en la cursa de senderisme més important del món, amb 166 quilòmetres i 9.600 metres de desnivell positiu, i segona victòria consecutiva. I tot amb només 21 anys. Kilian Jornet ha entrat aquest dissabte en la llegenda del The North Face Ultra Trail del Mont Blanc en revalidar el triomf de l'any passat a Chamonix amb un temps de 21 hores, 33 minuts i 18 segons. Jornet s'ha imposat a un total de 2.500 participants, que van prendre la sortida divendres, dels quals la majoria no arribaran a la meta fins diumenge.\n29/08/2009 - 20.13 Actualitzat 30/08/2009 - 12.26\nLes males condicions meteorològiques, especialment adverses a la nit, han impedit Kilian Jornet rebaixar la plusmarca de la prova que ell mateix va fer l'any passat (20 hores i 59 minuts). Però el que sí que ha fet és mostrar-se intractable respecte als seus perseguidors. El primer d'ells, el francès Sébastien Chaigneau, ha arribat a la meta una hora i tres minuts més tard que Kilian. El tercer ha estat el japonès Tsuyoshi Kaburaki, a una hora i catorze minuts.\nEn completar el recorregut, Jornet ha volgut destacar les "terribles" condicions en què s'ha disputat la prova: "Hem tingut boira de nit i en les baixades amb el frontal no es veia res, i des de La Fouly també hi havia pluja i un vent molt fort." Tot i així, el lleidatà ha afirmat haver arribat "molt bé de cames" al final, fet que li ha permès imprimir un ritme més ràpid per distanciar-se dels seus rivals. "Aquest any he gaudit molt més de l'arribada i ho he festejat amb el públic", ha dit després de fer una reverència als presents.\nMònica Aguilera, tercera\nLa prova femenina de l'Ultra Trail del Mont Blanc ha estat guanyada per la nord-americana Kristin Moehl, que ha completat el recorregut en un temps de 24 hores, 56 minuts i 1 segon. La catalana Mònica Aguilera ha arribat en tercer lloc, a poc més de quatre hores de Moehl. La segona plaça ha estat per a la britànica Elisabeth Hawker.\nLa llista de jugadors convocats per Valverde per viatjar al Japó\nEl Barça aterra al Japó, on disputarà dos partits de pretemporada\nGerard Piqué ha estat un dels jugadors més sol·licitats pels aficionats del Barça al Japó (EFE)\nEls president i els entrenadors del FC Barcelona i el Chelsea han estat els protagonistes de l'acte inaugural de la Rakuten Cup\nHazard ha debutat amb la samarreta del Reial Madrid (Reuters)\nMarc Roca ha estat l'autor del tercer gol de l'Espanyol des del punt de penal (@RCDEspanyol)\nZidane, contundent amb el futur de Bale al Reial Madrid


Èxit a la Data Science Bowl 2017 — Centre de Formació Interdisciplinària Superior — UPC. Universitat Politècnica de Catalunya\nÈxit a la Data Science Bowl 2017\nSou a: Inici / Notícies / Èxit a la Data Science Bowl 2017\nL'equip format per 15 alumnes i exalumnes del CFIS aconsegueix situar-se al top 2% mundial\nEl 12 d'abril va finalitzar la Data Science Bowl 2017, la competició més important de l'any sobre machine learning. De fet, la d'aquest any tenia un premi total d'1 milió de dòlars, convertint-la en una de les competicions de machine learning més important de la història juntament amb el Netflix Prize de 2007.\nLa competició consistia en crear un algorisme que fos capaç de predir la probabilitat de que un pacient tingués càncer de pulmó donat el seu tag. Usant tècniques de machine learning i visió per computador, l'algorisme havia d'analitzar i aprendre de les imatges de 2.000 pacients dels que es donava el resultat (càncer/no càncer) per després donar la seva predicció sobre 500 pacients que no havia vist abans. La competició es va iniciar el 12 de gener i hi han participat 1.972 equips de tot el món, incloent centres de recerca i empreses especialitzades en imatge mèdica.\n15 alumnes i exalumnes del CFIS han fet equip per participar-hi i han aconseguit quedar en posició 34. Malgrat entrar un mes tard en la competició, van ser capaços de fer un algorisme que els va situar al top 2% mundial. De fet el seu millor algorisme els hagués situat en posició 17, però van acabar enviant un model conservador en la submissió final per evitar sorpreses.\nEls integrants de l'equip eren: Sergi Picart, Borja Eguizalde, Martí Mayo, Jacobo Ayensa, Ricard Delgado, José Cordero, Miguel Teixidó, Félix Gimeno, Carlos González, Bernat Garcia, Gabriel Bernardino, Jordi Tura i Josep Marc Mingot. Van tenir com a mentors Adrià Recasens i Oriol Vinyals i van rebre l'ajuda puntual d'Aitor Aiorla i Antoni Virós.


Hisenda farà la declaració de la Renda i el contribuent només l'haurà de signar\n29 setembre 2020 03:31\nLa simplificació s'inclou en les reformes tributàries que prepara el Govern per al 2003\nCristóbal Montoro va perfilar les reformes tributàries.\nEl ministre d'Hisenda, Cristóbal Montoro, anuncià ahir que entre les reformes tributàries que prepara el Govern per a la seva entrada en vigor l'any 2003 estarà l'elaboració per part de l'Agència Tributària de la majoria de les declaracions de l'IRPF, que només hauran de tornar-se firmades. Montoro va fer aquest anunci en un encontre amb els periodistes després d'inaugurar el curs «La modernització del sistema tributari espanyol en el bicentenari d'Alejandro Mon», organitzat per la Universitat Internacional Menéndez Pelayo, en el qual, a més, insistí que malgrat que el Govern estudia una possible reducció del nombre de trams de l'IRPF, «allò que mai no farem serà aplicar el tipus únic».\nQuant a la declaració «proforma», el ministre explicà que evitarà que els contribuents tenguin costs fiscals de caràcter indirecte, i suposarà «una autèntica liquidació diferent de l'impost», amb la qual «agilitzarem el compliment amb l'IRPF». Montoro precisà que «sens dubte aquesta millora serà més fàcil fer-la per a aquells contribuents que no s'acullen a desgravacions» però no descartà que algunes de les «grans desgravacions» puguin veure's també integrades en aquest tipus de declaració.\nPer a la pròxima campanya de la renda, el ministre va apuntar la intenció del Govern central d'introduir novetats com a la compensació entre cònjuges, de manera que quan es presenti la declaració de forma individual i per a un dels cònjuges sigui positiva i per a l'altre negativa es compensi.\nPel que fa a la reforma fiscal que prepara el Govern central, que serà enviada al Parlament en els primers mesos de l'any que ve i entrarà en vigor en el 2003, la possible reducció de trams de l'IRPF «no serà mai dràstica», va afirmar Montoro. «Necessit que es tanqui aquesta campanya de la renda per prendre decisions, perquè estam en el segon exercici de liquidació del nou impost i per tant he de tenir davant els resultats per estudiar-lo en els termes d'equitat i progressivitat necessaris», va dir el ministre.\nDescens de tarifes de l'IRPF\nA més, Montoro, durant la conferència inaugural del curs La modernització del sistema tributari espanyol, va reiterar el compromís del Govern amb una baixada de les tarifes màxima i mínima en l'IRPF. De qualsevol manera, va assegurar que «el que no farem mai és aplicar el tipus únic», ja que, va assegurar, «no és la intenció del Govern fer bots en el buit en la reforma tributària».


TOUS COL·LABORA AMB JUNGLE BATTLE - Notícies TOUS - Descobreix més sobre tous\nTOUS COL·LABORA AMB JUNGLE BATTLE\nAmb l’objectiu de donar suport a la creativitat i l’art, així com de donar projecció al talent emergent, TOUS col·labora amb la innovadora iniciativa Jungle Battle, la primera competició de dansa 100 % digital que es llança a Espanya.\nLa competició comprèn un ampli ventall de disciplines com ara dansa urbana, dansa moderna, contemporània, heels, house, afro... així com altres estils combinats amb aquestes disciplines. La competició, que va començar a finals de febrer, ha inclòs diversos workshops i master class per part de reconeguts ballarins i coreògrafs. A finals de març tindrà lloc la Batalla Final, on es donarà a conèixer els guanyadors en les tres categories: individual, duos i grups.\nAquesta col·laboració amb Jungle Battle arriba després que TOUS llancés el passat mes de setembre el projecte 100x100 TOUS, una reinterpretació del seu icònic os per part de joves comunitats creatives. Un projecte en col·laboració amb diverses escoles internacionals de disseny, que incidia en el mateix objectiu de rendir homenatge a l’art i a la creativitat en totes les seves facetes, així com per encoratjar joves talents.\nAmb l’objectiu de donar suport a la creativitat i l’art, així com de donar projecció al talent emergent, TOUS col·lab


Comunicat sobre la insuficiència de les mesures adoptades en l'àmbit educatiu per a fer front a la COVID-19 - Consell Valencià de la Joventut\nLa situació actual de la pandèmia a la Comunitat Valenciana és crítica. Segons les dades de la Conselleria de Sanitat, s’han registrat 3.809 nous casos de coronavirus i 58 morts en les últimes 48 hores. A més, la situació en els hospitals és dramàtica amb 2.254 persones contagiades ingressades, xifra que supera el nombre d’hospitalitzats de l’1 d’abril, quan els hospitals van arribar al seu sostre en ple confinament. Les Unitats de Vigilància Intensiva (UCI) també estan prop de superar el seu màxim d’ocupació en tota la pandèmia, 384 unitats, amb 340 persones ingressades en UCI.\nDavant aquesta situació, el Consell Valencià de la Joventut (CVJ), la Federació Valenciana d’Estudiants (Faavem) i l’Associació Valenciana d’Estudiants (Asvaes) denuncien la insuficiència de les mesures adoptades per la Generalitat en l’àmbit educatiu per a fer front a la COVID-19. L’últim exemple el trobem en els exàmens universitaris.\nTant el CVJ, com Faavem i Asvaes, aposten per la presencialitat en la docència, però aquesta decisió ha d’anar acompanyada de les mesures de seguretat necessàries per a garantir la salut de l’alumnat i el compliment de les mateixes per part de les institucions educatives.\nNo obstant això, tant si s’opta per l’educació presencial com si s’aposta per un model semipresencial o online, és necessari que es preguen les decisions oportunes per a garantir la qualitat de l’educació i l’aprenentatge efectiu per part dels i les estudiants.\nA més, és necessari que les institucions governamentals abandonen la unilateralitat i escolten la veu de l’alumat, per a poder conéixer la seua situació real i poder oferir solucions que responguen als seus problemes.\nPer tot açò, demanem que:\nEl sistema educatiu adapte continguts i metodologies a la situació actual ocasionada per la COVID-19, tant en la modalitat presencial, com en la semipresencial o en una possible docència online, sense perdre qualitat i fomentant una educació integral que tinga en compte les necessitats de l’alumnat.\nL’estudiantat forme part de la presa de decisions a través dels mecanismes existents, com els òrgans de representació estudiantils, els sindicats d’estudiants i les associacions d’estudiants, per a poder tindre en compte les seues necessitats i opinions.\nL’aposta per la presencialitat vaja acompanyada de mesures de seguretat per a l’alumnat que garantisquen la protecció de la seua salut.\nPrevAnteriorLa pandèmia obliga a quasi 11.600 dones joves a tornar a la llar familiar, mentre l’emancipació creix un 1,5% entre els homes\nSegüentLa presidenta del Consell Valencià de la Joventut, Cristina Martínez, s’ha reunit amb la vicepresidenta i consellera d’Igualtat i Polítiques Inclusives, Mónica OltraNext


Bosch criticava quan la policia es dedicava a colpejar estudiants - Notícies Política - Notícies Política - e-notícies\nPolítica · 30 de Març de 2009. 21:13h.\nEl diputat d'ICV deia que "poc importa si són de la UAB, antiglobalització, o immigrants"\nJaume Bosch, en una imatge d'arxiu\nEl president del grup parlamentari d’ICV, Jaume Bosch, criticava les accions policials a les manifestacions quan a Espanya governava el PP i la Delegada del Govern espanyol a Catalunya era Julia García Valdecasas. Bosch, en un article publicat a Treball, la revista d'Iniciativa per Catalunya, a l'octubre del 2001, afirmava que "l’etapa de majoria absoluta del PP ens està introduint en una mena de túnel del temps des del qual el concepte d’ordre públic torna a treure el cap en les últimes eleccions. Un exemple extrem el constitueix la política aplicada a Catalunya per la Delegada del Govern, Julia García Valdecasas".\n"Poc importa que es tracti d’estudiants de la Universitat Autònoma, manifestants antiglobalització, o immigrants concentrats a la Plaça André Malroux: l’objectiu es disoldre, colpejar i detenir. En aquest cas, a mes a més, s’afegeix a la concepció política del partit conservador la ineficàcia extrema i l’escassa tradició democràtica de la pròpia Delegada", afegia.\nPSE i PP pacten la "línia editorial" d'Euskal Telebista\n#4 joan, manresa, 31/03/2009 - 17:07\nAxó no és noticia,és lo que han fet sempre.Ya els conexem.Deunos-enguard que aquests fets haguesin sigut obra amb un Govern de CIU.S'imaginen..?No cal dir la que hagueren montat....Per llogar-hi cadiras...Tots sabem la que haguesin montat...\n#3 Paco, tortellà, 31/03/2009 - 10:56\nQue dures no poder controlar les hemeroteques com Stalin,Franco;Mao o Lenin\nens deien amb el cul al aira,per`jo vull una intervenció així ara per demostrar que s'és consecuent\n#2 Almirall, BARCELONA, 31/03/2009 - 08:15\nIniciativa és una farsa !!!\n#1 ccc, bcn, 31/03/2009 - 07:19\nés diferent, els manifestants d'ara són feixistes, enemics del poble, s'ho mereixen, els q es manifestaven contra el PP eren herois de la revolució, la essència del poble. PD: podrien canviar el nom de la revista, treball?


Musicals' Choir fusiona 64 veus joves de Ciutat Vella | betevé\nCompareixença del govern per anunciar noves mesures\nMusicals’ Choir fusiona 64 veus joves de Ciutat Vella\nLa coral està formada per joves de 12 a 22 anys dels instituts del districte amb inquietuds musicals\nÀngels Molina | Merche Artacho Vega | Dimarts, 3 de Març del 2020, a les 17.50\nMusicals’ Choir va néixer fa quatre anys. És un projecte social de l’Escola de Músics i Juan Pedro Carrero que té el suport del districte de Ciutat Vella. A l’actualitat la coral està formada per 64 membres, nens i nenes d’instituts de Ciutat Vella.\nAquest projecte va sorgir per donar resposta a les inquietuds d’alguns joves de Ciutat Vella que quan estudiaven primària formaven part de corals però que en arribar a la secundària es quedaven sense cap coral on participar. Els joves d’aquesta coral a més de continuar amb la seva formació musical tenen l’oportunitat de desenvolupar altres habilitats socials. Tot i la joventut de Musicals’ Choir, avui dia són reclamats en molts actes públics a Ciutat Vella i a la resta de la ciutat.\nMusicals’ Choir, més que una coral\nMusicals’ Choir és un projecte que va sorgir gairebé de manera espontània, tal com explica la Cristina Colomer Termens, directora de la coral. “Un dia em vaig trobar a un nano pel carrer, dels que havia tingut de petits i llavors em va demanar si podien tornar a cantar i em vaig posar en contacte amb uns 15 nanos i vam començar a assajar els divendres a la tarda, i dels 15, doncs ara som ja 64 alumnes i hi ha llista d’espera”.\nActituds per sobre d’aptituds\nEls requisits per formar part d’aquesta coral són la constància i participar en els concerts que es fan cada mes, un parell de mitjana. En aquest projecte es valoren les actituds per sobre de les aptituds.\nLa Rita Wabotay Colomer és estudiant d’ESO a l’Institut Pau Claris. Per a ella, estar a la coral és quelcom més que cantar “és fer part d’un grup, és com una família. Si t’agrada cantar és com t’alliberes, parles cantant”.\nA en Joan Farssac González, també estudiant de l’Institut Pau Claris, el va sorprendre l’ambient amb què es va trobar en assistir a la coral. “Vaig quedar-me flipant perquè només arribar allà, vaig veure les cançons que hi havia, que eren marxoses, t’ho passaves bé, era més que cantar, era passar-ho bé, l’ambient que hi havia”.\n— concerts — instituts — música coral


3×2 en els serveis d’estètica – Atles esports\n3×2 en els serveis d’estètica\n9 de novembre de 2015 Atles Esports\nGaudeix de 3 serveis iguals i paga’n només 2!\nNecessites una neteja de cutis o un píling? Vols fer-te una massatge relaxant? Has pensat en provar la cavitació o la pressoteràpia? Aprofita la nova promoció 3×2 en serveis d’estètica! Reserva 3 serveis iguals del 16 al 30 novembre i paga’n només 2! Podràs gaudir-ne fins al 23 de juny del 2016. Demana a la recepció del centre esportiu la nova guia de serveis d’estètica o consulta tots els serveis a cop de clic!\nEs pagaran 2 serveis i el tercer serà gratuït. Els tres serveis d’estètica han de ser iguals i només es podrà gaudir una vegada d’aquesta promoció per tipus de servei. Període promocional vàlid per a serveis contractats entre el 16 i el 30 de novembre del 2015. Cal gaudir dels serveis abans del 23 de juny del 2016 i fer el pagament en el moment de reservar el servei. Promoció vàlida només per a persones abonades d’ATLES, no acumulable a altres ofertes.\nEstètica General Gimnàs Promocions\n5è concurs infantil de dibuix del #territoriATLES\nCampus esportiu en anglès


Homes Igualitaris Socialistes de Barcelona – LLUIS FUENTES\nBienvenid@ a mi blog igualitario. La igualdad nos hará libres\nHomes Igualitaris Socialistes de Barcelona\nDate: Mai 28, 2014Author: lluisfa 0 Comentaris\nEl passat 24 de maig, un grup de companys socialistes barcelonins, vàrem fer realitat el primer moviment organitzat d’homes socialistes vinculat al PSC de la ciutat; el grup Homes Igualitaris Socialistes de Barcelona.\nJa fa uns mesos, va néixer la idea de vertebrar la lluita per la igualtat d’oportunitats entre dones i homes, amb la intenció de visibilitzar que ni a la societat, ni al mateix PSC de la ciutat, les dones estan soles en aquest combat. La lluita per la igualtat entre persones és una de les fites que defineix el fet de ser socialista. Els homes socialistes som conscients que només des de la igualtat efectiva entre dones i homes assolirem la plena llibertat.\nLa militància activa socialista és un compromís inequívoc amb la justicia social, la transformació de la societat, i la lluita per superar les desigualtats socials.\nEls homes igualitaris socialistes de Barcelona comprenem i defensem que per ser iguals, hem de reconéixer que som i ens expressem de maneres diverses. El reconeixement a la diferència i el mutu respecte són essencials per conviure plenament i en libertat.\nVivim temps convulsos en els que la crisi, les decissions de governs i institucions regides per actituds lesives amb els valors de progrés, llibertat i justicia social, posen en dubte les llibertats individuals, els drets fonamentals de les persones i els avanços socials assolits als darrers trenta anys.\nEl dret de les dones a la plena igualtat vers els homes, el reconeixement a expresar de forma diversa, plena i natural, noves maneres de ser i mostrar les masculinitats, la llibertat a conformar models diversos de famílies, sense la tutela religiosa, la moral cristiana o les imposicions socials clàssiques o el màxim respecte vers la llibertat sexual de les persones, constitueixen algunes de les fites a les que els Homes Igualitaris Socialistes de Barcelona volem sumar, al compromís de militancia ja adquirit amb el nostre partit.\nConstituim un grup d’homes sense pretensions de crear nuclis orgànics de poder, ni estructures tradicionals amb formes gerarquitzants. Som i volem ser un grup de treball d’homes socialistes que ens marquem com a fites:\nFomentar la plena igualtat entre dones i homes en tots els àmbits de la societat. Volem incidir molt especialment en millorar i assolir màximes quotes d’igualtat real en els mecanismes interns del partit , en benefici d’una plena igualtat en la presa de decissions, la representació orgánica i institucional, la composició dels òrgans interns i l’assumpció i integració plena de la igualtat efectiva en el si del partit.\nLluitar i mostrar el nostre rebuig absolut a tota forma de perpetuar les discriminacions que viuen les dones, en totes les seves formes d’expressió.\nRebutjar el masclisme tradicional que imposa un model d’home dur, dominant i propietari del poder, i un model de dona dependent, feble i submisa\nTreballar pel reconeixement de noves formes de ser i entendre les masculinitats, la llibertat a viure la sexualitat en plena llibertat i sense imposicions socials, religioses o ètiques.\nCom a homes igualitaris som conscients que la lluita per la igualtat efectiva ha de ser compartida; ni és just ni és responsable, que els homes no acompanyem i fem nostra aquesta lluita per un futur millor, més just i més lliure. En aquest combat ens hi sumem, i volem fer camí amb més companys que des del socialisme democràtic, facin seva també aquesta fita.\nHem començat uns pocs. De ben segur ens sumare més pel camí de la igualtat.\nLa Junta fundacional del grup Homes Igualitaris Socialistes de Barcelona la composem;\nPortaveu i Formació – Lluís Fuentes\nCoordinació – Eduard Soriano\nComunicació i xarxes – Pep Rovira\nProgrames i Acció Política – Ivan Castelló i Lluís Crespo\nActes i Premsa – Marc Guallar i Patxi Rodriguez\nPublicat per lluisfa\nMostra totes les entrades de lluisfa\nAnterior Previous post: REPÀS ALFABÈTIC PER LES PRIMÀRIES OBERTES\nSegüent Next post: Debat “Els homes i els rols convencionals”\nView Lluis Fuentes Alba’s profile on Facebook\nView @lluisfa’s profile on Twitter\nView lluisfa5’s profile on Instagram\nLluis Fuentes Alba\nIntrodueïx la teva adreça de correu electrònic per seguir aquest blog i rebre'n informació actualitzada.\nJoin 2.739 other followers\nHomes Igualitaris Socialistes\nDebat Homes Igualitaris Socialistes a la seu del PSC Gràcia.\n#HeforShe #igualitaris #socialistes #tallers 25N ASSOCIACIONS ASSOCIACIONShttps://lluisfuentes.files.wordpress.com/2013/02/barris.jpg AUSTERITAT Avortament BARCELONA Barris BENESTAR CAMP DE L'ARPA Catalunya CIU ciutat CONCURS Consell Federació constitució Consulta CREIXEMENT Debats democràcia Dones Dret a decidir DRETS Eleccions ENTITATS ERC ESPANYA Esport Esquerra estat EUROPA Federalisme feminisme formació FOTOGRAFIA Generalitat genere GOVERN Grup Socialista HIS Igualtat Itàlia laicisme Manifest masclisme Masculinitat masculinitats nacionalisme novesmasculinitats opendata openparty Open_Goverment Parlament Partit Obert PARTITS PD POLITICA PSC PSE religio S&D Salari Sant Marti Sobirania Sobiranisme SOCIAL SOCIALISME Unió Europea urbanisme VEINS violenciagenere ViolènciaverslesDones\n© 2019 LLUIS FUENTES


Visions - TIC Salut Social\nPart 2. L'Eduard Duran és Secretari Tècnic de Gerència des de l’any 2003 des d’on, en diferents etapes, ha portat àrees de Comunicació i Contractació Pública. Avui és Secretari Tècnic, responsable en Protecció de Dades i referent en l’àmbit de Transparència del Consorci Sanitari de l'Alt Penedès i Garraf. També és el Secretari del Patronat de la Fundació Sant Antoni Abat de Vilanova i la Geltrú.\nPart 1. L'Eduard Duran és Secretari Tècnic de Gerència des de l’any 2003 des d’on, en diferents etapes, ha portat àrees de Comunicació i Contractació Pública. Avui és Secretari ...\nVisions conversa amb Alfonso Valencia sobre Intel·ligència Artificial. Biòleg espanyol, professor ICREA, actual director del Departament de Ciències de la Vida del Centre de supercomputació de Barcelona i de ...\nPart 2. Llicenciada en Psicologia i Dret, després de dedicar-se a la planificació estratègica en polítiques públiques, al 2007 s’incorpora com a responsable de Gabinet de la Gerència de ...\nPart 1. Llicenciada en Psicologia i Dret, després de dedicar-se a la planificació estratègica en polítiques públiques, al 2007 s’incorpora com a responsable de Gabinet de la Gerència de ...\nPresident de l’Associació Valenciana d’Informàtics de la Salut (AVISA) i president de la Federació d’Associacions d’Informàtica Sanitària (FAIS), amb més de 30 anys d’experiència en informàtica sanitària en diferents ...\n#04 Joan Escarrabill\nDoctor en Medicina per la UB, llicenciat en Medicina i Cirurgia i màster en Direcció d’Institucions Sanitàries per la UAB. Ha estat responsable de l’Àrea d’Innovació de l’Institut d’Estudis ...\nAutor: Adrià G. Font / 13.09.2019\n#03 Meritxell Benedi\nHistoriadora, militant social i política, i actualment peça fonamental en la gestió pública. Ens comparteix la seva visió sobre integració social i sanitària, governança, planificació i transformació TIC a ...\nAutor: Victor Barberà / 01.07.2019\n#01 Genís Roca\nPart 1. En el primer capítol de VISIONS TIC Salut Social entrevistem a Genís Roca. És un clar apassionat de la gestió de dades en terreny digital i les ...\nAutor: Víctor Barberà / 12.03.2019\n#02 Genís Roca\nPart 2. En el primer capítol de VISIONS TIC Salut Social entrevistem a Genís Roca. És un clar apassionat de la gestió de dades en terreny digital i les ...


Cardona programa l'onzena edició del Cicle Espais\nEl Cicle Espais arriba al municipi, del 26 de juny al 4 de setembre, amb set propostes culturals i Judit Neddermann com a plat fort.\nCardona programa l'onzena edició del Cicle Espais. Foto: AJC\nCardona ja ho té tot a punt per a la seva onzena edició del Cicle Espais, una proposta que uneix música, teatre, gastronomia i cultura en indrets característics del municipi. Seguint la línia dels darrers anys per professionalitzar la programació del cicle estable de cultura durant els mesos d’estiu, la regidoria de Cultura i Festes aposta per una programació més extensa, mantenint sempre l'esperit del Cicle Espais de promocionar ubicacions de la vila i ajudar al sector cultural, afectats especialment per la pandèmia els darrers mesos. La primera nit del cicle es farà dissabte 26 de juny a les 20:30 hores amb un recital de poesia i música al Parc del Miracle amb l’actriu Anna Barrachina i el músic Maurici Villavechia.\nJa al mes d’agost, la cantautora Berta Sala presentarà el seu darrer disc al Parc de la Raval, a partir de les 20:30 hores. La seguirà el grup Eladio Reinón & Joan Fort Group , que oferirà dissabte 7 d’agost un concert de jazz, amb la col·laboració d’Amics del Jazz de Cardona, a la Fira de Dalt. Finalment, la Plaça del Vall acollirà dissabte 28 d’agost l’espectacle “Oxigen”, amb Noemí Pasquina (música), Victor González i Anna Novellas (dansa) i Albert Farré (audiovisual), a les 21 hores.\nDurant les nits de Cicle Espais la cultura es barrejarà amb la gastronomia local a càrrec de diferents restauradors de Cardona: Cal Borrasca, El Ganxet, L'Avenida, Guitart Events-Espais i la Cuina del Ganxet. També comptarà amb diversos cellers de vins de DO Pla de Bages. Des de l'organització es vetllarà pel compliment estricte de les mesures de seguretat i d'higiene que la COVID-19 obliga a la població: la distància física de 1,5m, l'ús obligat de mascareta i l'higiene de mans.\nArxivat a: ESPAIS CARDONA BAGES


El pes decisiu de la qüestió catalana - Regió7\nEl judici és el gran esdeveniment de la setmana. L'expectació ha estat màxima i la quantitat i qualitat de la informació que qualsevol ciutadà interessat n'ha pogut tenir ha estat ingent. Devia fer molt anys que un judici no despertava tan interès a Catalunya, si és que havia passat mai. Però tot just som a l'inici de les sessions i falten molts dies per arribar al veredicte. Disposem-nos doncs a seguir amb el mateix ànim totes les incidències judicials d'aquesta causa general contra l'independentisme català perquè tindrà una influència cabdal en el futur del país i s'estudiarà en els llibres d'història. De fet, els desencerts colossals de l'Estat en les seves relacions amb Catalunya -que no són d'avui sinó des de fa segles- han anat agreujant cada vegada més el problema. L'error de no haver actuat com va fer la Gran Bretanya amb Escòcia o el Canadà amb el Quebec ja perjudica directament el regne d'Espanya. Mai com ara el sobiranisme català no havia tan fort, ni l'Estat havia estat tan feble i tan políticament dividit, ni el seu prestigi exterior havia estat tan baix. El judici dels presos polítics catalans té lloc en aquest marc i els detalls que els mitjans de comunicació n'aniran oferint cada dia no ens haurien de fer perdre de cap manera aquesta perspectiva general.


Consells de salut - Ajuntament de Rubí\nConsells de salut Alguns problemes físics són fàcilment evitables si s’adopten uns hàbits de vida saludables i se segueixen alguns consells molt senzills. Una alimentació saludable, la deshabituació del tabac o la pràctica d'activitat física són excel·lents aliats per a la salut de la ciutadania. https://www.rubi.cat/ca/temes/salut/accions-i-activitats-de-salut-publica/promocio-i-educacio-per-a-la-salut/consells-de-salut https://www.rubi.cat/ca/temes/salut/accions-i-activitats-de-salut-publica/promocio-i-educacio-per-a-la-salut/consells-de-salut/@@images/image/preview\nAlguns problemes físics són fàcilment evitables si s’adopten uns hàbits de vida saludables i se segueixen alguns consells molt senzills. Una alimentació saludable, la deshabituació del tabac o la pràctica d'activitat física són excel·lents aliats per a la salut de la ciutadania.\nPer prevenir toxiinfeccions alimentàries és important respectar unes normes d’higiene durant la preparació i la conservació dels menjars.\nFer activitat física regularment aporta benestar, a la vegada que ajuda a prevenir malalties com la diabetis, la hipertensió, el sobrepès i l’obesitat, els infarts del cor, les demències i alguns tipus de càncer.\nL’Oficina Tècnica de Cribatge de Càncer (OTC) de l’Hospital Parc Taulí de Sabadell duu a terme periòdicament campanyes de detecció precoç del càncer de còlon i recte en el marc del programa que impulsa el Departament de Salut.\nLa grip és una malaltia respiratòria vírica de fàcil transmissió que arriba normalment a partir de la segona quinzena de desembre i s'incrementa durant les primeres setmanes de gener. Vacuna't!\nEls polls són insectes parasitaris que viuen entre els cabells de les persones, alimentant-se de la seva sang.\nPrevenció dels riscos associats al consum d'alcohol\nL’alcohol és una droga consentida, acceptada i sovint banalitzada, malgrat tots som conscients que el seu abús provoca problemes de salut i socials molt importants.


Wu Lei lamentant-se durant el matx contra el Getafe. Getty\nEl partit de diumenge contra el Getafe, l’Espanyol el va perdre dijous al camp del Granada. L’equip madrileny anava guanyant 0-1 i, al minut 97 (l’àrbitre n’havia afegit set) van empatar els andalusos. Al veure-ho, els pericos veterans vam saber –i alguns vam dir públicament– que diumenge perdríem. La seguretat va ser absoluta quan diumenge al matí vaig saber el resultat del Barça del dia anterior. Visitar un Getafe sense cap victòria en onze partits amb la possibilitat d’avançar en la classificació un Barça en crisi és una equació en la qual la x no presenta cap complicació: derrota segura.\nDes de la racionalitat de l’expert se’m pot contestar que els motius de la derrota són en un plantejament erroni de Vicente Moreno admès per ell mateix en un impecable exercici d’autocrítica. Un mig del camp massa fràgil per enfrontar-se a un equip dur i necessitat de punts. Un Dimata com a substitut del sancionat Raúl de Tomás que, sense acompanyant, no ofereix el seu millor rendiment. Uns centrals obligats a fer el que no saben fer. L’habitual forat negre al lateral dret sigui qui sigui qui l’ocupi. Però una cosa és la causa immediata i una altra la causa estructural. L’Espanyol va perdre aquest partit per aquests i per altres motius futbolístics. Però l’Espanyol perd aquests partits per una barreja de por i comoditat.\nSi vam saber anticipar la derrota no és perquè creguem en el destí o perquè siguem supersticiosos o bruixots. És perquè coneixem el Club. Perquè som el Club. I l’inconscient del subjecte col·lectiu que és l’Espanyol sempre frena les oportunitats de creixement. Des de les més anecdòtiques o conjunturals fins a les que podrien representar un canvi d’escala. Molt sovint penso que en la nostra petitesa hi ha allò tan antipàtic de la “zona de confort”. Des que tinc ús de raó (des que soc perico) hem perdut molts trens: 1973 (Lliga), 1988 (Leverkusen), 2000 (Copa del murri), 2005 (segona Copa) i 2009 (nou estadi) són alguns dels moments. Amb una por a l’èxit (i una mandra per l’ambició) que explica la condició d’equip aspirina. Ningú no ha optat conscientment per aquesta via. Però ningú no s’hi ha rebel·lat més enllà d’episodis aïllats com el darderisme.\nSom el que som. I la meva incondicionalitat no té límits. Però podem ser una altra cosa i ens mereixem fer aquest salt. Hem de posar la nostra rebel·lia al servei de la revolució. Exigint i exigint-nos. Vull deixar d’encertar-la quan anticipo les nostres derrotes. El primer pas l’hem de fer nosaltres: hem de deixar d’anticipar-les i evitar les profecies autocomplertes.


ZOO DE BARCELONA - Sortir amb nens\nSortir amb nens a Catalunya » Sortir amb nens a Barcelona » ZOO DE BARCELONA\nAl Zoològic de Barcelona trobareu 400 espècies d’animals de reu del món, amb prop de 7500 exemplars\nEl Zoològic es troba dins el Parc de la Ciutadella, un jardí de més de 100 anys que ocupa 13 hectàrees.\nAnar al zoo és passejar entre animals, és poder gaudir d’un dia en família descobrint les diferents espècies que aquí hi viuen, a més, ens podem plantejar passar tot un dia al zoo, perquè es permet fer pícnic i hi ha zones condicionades per menjar.\nAlgunes amb vistes directes cap els animals.\nImatge Zoo de Barcelona\nAmb l’entrada ens donaran un mapa on podrem localitzar on viuen els animals.\nAprendre com viuen, d’on venen, què mengen, quins son els seus costums, són qüestions que al zoològic de Barcelona es poden aprendre.\nEl departament d’educació s’encarrega que les persones que venen al zoo entenguin, apreciïn, respectin i estimin els animals. En aquest sentit organitzen activitats dirigides al public infantil i també pels adults.\nPer una banda hi ha les activitats escolars amb visites comentades i tallers que es fan des del Pre-escolar fins al Batxillerat i d’una altra banda hi ha activitats dirigides als nens i nenes en caps de setmana i període de vacances, com són els Dissabtes Infantils, les Festes d’Aniversari i els Casals de Zoologia. Les activitats infantils, les porten a terme educadors especialitzats en zoologia.\nAl Zoo també hi ha zones de jocs infantils, una granja, un espai per anar en pony, un espectacle de dofins i es pot anar en tren per l’interior. Un conjunt d’activitats per gaudir tot un dia en família.\nPer a nens i nenes de 4 a 11 anys.\nDissabtes de 10 a 13 hores.\nEls nens aniran acompanyats de monitors i voluntaris del zoo, rebran un quadern de treball i faran alguna activitat amb els animals, que canviarà segons el tema del dia.\nEls secrets del ZOO\nPer a les famílies. Diumenges de 10 a 12:30 hores\nGrans i petits podran gaudir d’una visita sorprenent i enriquidora. Acompanyats d’un educador/a descobriran tots els secrets dels animals del Zoo.\nPer a nens i nenes de 5 a 14 anys. Temporada: estiu\nCursets preparats perquè durant les vacances escolars els nens gaudeixin del lleure al Zoo.\nPer a nois i noies de 15 a 17 anys i adults.\nEls assistents s’iniciaran en el coneixement del maneig i dels tractaments necessaris pel benestar animal. Les classes les imparteixen els professionals del Parc Zoològic de Barcelona.\nParlem dels animals\nActivitat per conèixer amb detall els animals del Zoo, per saber què mengen, com es reprodueixen, d’on vénen…cada setmana podràs descobrir quatre animals diferents i preguntar tot allò que sempre has volgut saber als educadors del Parc Zoològic.\nLa durada és de 10 minuts i es fa dissabtes, diumenges i festius, de 12 a 13:30 hores.\nOBERT des de les 10 de matí. Gener, febrer i del 1 al 15 de març: de 10:00 a 17 hores Del 16 al 31 de març i els mesos d'abril i maig: de 10:00 a 18:00 hores Juny, Juliol, Agost i Setembre: de 10:00 a 19:00 hores De l'1 al 25 d'octubre: de 10:00 a 18:00 hores Del 26 al 31 d'octubre i novembre i desembre: de 10:00 a 17:00 El 25 de desembre està obert fins el migdia.\nNormes al Zoològic de Barcelona\nUn cop adquirida l’entrada, no serà retornat el seu import. Heu de conservar l’entrada durant tota l’estada al Zoo i l’heu de mostrar a petició de qualsevol empleat. No és permesa l’entrada de nens menors de 13 anys sense que vagin acompanyats de persones adultes. Està rigorosament prohibit donar menjar als animals. No es poden traspassar les barreres de seguretat. No és permès d’entrar amb animals de companyia, bicicletes, patins, pilotes o aparells de música. No es poden fer fotografies o filmacions amb finalitats comercials sense autorització. El Zoo de Barcelona no es fa responsable dels danys o perjudicis provocats per l’incompliment d’aquestes normes o per l’ús incorrecte de les instal·lacions.\nSortir amb nens a Barcelona, Parcs d'animals, Parcs infantils, Sortir amb nens a Catalunya\nbarcelona ZOO ANIMALS parc d'animals ANIMALS I NENS\nCARNESTOLTES 2018 PER A SINGLES AMB NENS


Rabassa morta - Librerías Espacio Lector Nobel\nS'acaba el segle XIX i en Joan Ramon, el fill esguerrat de can Cabanyes, juntament amb la gran fortuna que ha heretat acumula un gran ressentiment. Amb els somnis de plenitud sentimental deixats enrere, aboca tota l'energia a amargar la vida de la Remei i la seva família, amb l'excusa d'una disputa per la propietat de la terra, condicionada pels drets adquirits pel contracte de la rabassa morta. La terra, per., té les seves lleis pr.pies i no tot acaba anant com era previsible.\n«Venien temps difícils, especialment per als rabassaires, que veien impotents com desapareixia el seu mitjà de vida. Per contra, els terratinents gaudien d'un moment de bonança econ.mica».


Me canSe de Ser maCetA: 8 de març?\n8 de març?\nM'he llevat aquest matí, he mirat el calendari, 8 de març, en teoria el meu dia... el meu calendari laboral diu que no tinc festa, que no és res d'especial, és un dia com qualsevol altre, això vol dir que em toca pencar com ahir, i segurament com demà. Doncs quina merda, representa el meu dia i el de les meves companyes... i no hi ha res de diferent que ahir, només que a mig matí llegirem el mateix escrit que cada any i que demà ningú s'enrecordarà que en teoria AVUI ÉS EL MEU DIA.\nÉs trist que encara avui en dia hagim de tenir el dia internacional de la dona treballadora. Això vol dir que tenim molta feina per fer.\nNo volem tenir un dia, volem tenir els drets que ens mereixem, avui, demà i l'any que ve.\nCom es solia dir anys enrera: "el trabajo dignifica". Així que el que hem de fer, dones i homes, és treballar com condemnats per cobrar una merda de sou amb el que amb prou feines podrem pagar res. Pero ei, que en sortirem dignificats.\nPerò tornant al tema del post: sí, queda molt per fer. Però crec que a nivell laboral no és tant el que falta per recórrer, sinó que on s'ha de produir el veritable canvi és en l'àmbit domèstic i en la distribució de les feines i obligacions que comporten la llar i la familia.\nUn petó guapa, he tornat :*\n8 de març de 2011 a les 11:29\ndoncs ara imaginat les dones d'aquests països que estan a punt de ser lapidades i pel mateix delicte a un home només el fuetegen...\n8 de març de 2011 a les 14:10\nno t'hi capfiquis...fes la teva i gaudeix del sou, avui per avui tots tenim un sou de merda\n8 de març de 2011 a les 14:37\nA mi també m'entristeix especialment aquest dia i és veritat que hi ha grans diferències de gènere i en segons quins llocs és molt evident. Massa. t'ho dic per experiència pròpia...\nPerò també és veritat que en el temps que corren encara moltes podem estar contentes.\nPel que fa a casa, jo encara no em puc pas queixar!\n8 de març de 2011 a les 19:39\nEs molt trist però és la realitat, que i farem, endavantttt!\n8 de març de 2011 a les 21:09\nRes a celebrar, em temo. Que seguirem fent tot el que feien fins ara les nostres mares i les nostres àvies a més de treballar fora de casa...\n9 de març de 2011 a les 21:33


Botarell surt de rebot a TV3 i descobreixo què fan a les banderes del costat de la riera | botarell.com\n2abr.2008 Classificat com: Botarellant Autor: siknus\n6 comentaris a “Botarell surt de rebot a TV3 i descobreixo què fan a les banderes del costat de la riera”\nabril 5th, 2008 at 21:13\nNo ho sabies??? però si es veu quan passes per la carretera! Ves que no hi vagi a fer unes fotos…. ah si…!!!\nJosep Faiges i Navarro\nabril 22nd, 2008 at 7:28\nBenvolguda Marina i tota la cola de joves de Botarell :\nCon Director general de L’escola d’emergencies us tinc que dir que van demanar expresament a TV3 que fes sortit el toponim de la poblacio de Botarell a la filmacio de caçadors de paraules.\nTanmateix us tinc que dir que es el segon programa de TV3 que es filma a Botarell, l’atra va ser pel programa ” Que Qui Com ” del CAnal 33 que patrocina el Departament d’Universitats de la Generalitat i es va filmar a mitjans de l’any passat.\nM’agradaria poder fer-te arribar els 2 DVD de ambdos programes per la qual cosa et faig una invitacio personal a per que puguis venir a les nsotres instal-lacions de Botarell ( costata de la riera , junt a les Banderes ) per coneixe’ns i visitarles.\nAquesta invitacio es fa extensiva a tota la colla de joves de Botarell.\nSi teniu interes en venir, prego ens ho feu saver a traves del Tel 977344334 ( oficines ) us prepararem un petit refrigeri.\nabril 28th, 2008 at 20:34\nMarina, mea culpa mea maxima culpa XD La veritat és que ho hauria d’haver sapigut. Perquè dius això de les fotos?\nJosep, així es fa poble! 🙂 Però sembla que ningú més ha dit res i la proposta no qualla… De totes maneres la veritat és que rebre comentaris com aquests i veure que la gent el llegeix és el que motiva a seguir amb el bloc. Gràcies pel comentari i moltes gràcies per l’amable oferta. 🙂\njuliol 8th, 2008 at 16:45\npot ser que no s’apunten pq no s’enteren, que normalment una de les ilusions de petits es ser bombers i algo ensenyen d’aixo alli\njuliol 11th, 2008 at 18:54\nMarina : Pel teu coneixament Botarell torna a sortir per TV\nCanal Reus TV ha realitzat un reportatge pel programa 10Comarques que s’emet avui 11 de juliol a les 22,30 h i a la 1,30 de la matinada El diumenge dia 13 de juliol a les 9 del mati i novament a les 20,30 h.\nsetembre 20th, 2008 at 13:47\nosti… feia un munt de dies que no entrava per aquí !!!!!\njo no me’n vaig enterar, sino haguessim pogut fer una visiteta a l’Escola aquesta, no??


A quina distància som de la independència?\nCinquanta persones de referència en els àmbits d'actuació respectius responen numèricament a la qüestió següent: 'Del 0 al 100, en quin punt es troba Catalunya en el camí cap a la independència?'\n01.02.2017 - 19:39\nActualització: 01.02.2017 - 20:39\nL’avenç cap a la independència es pot mesurar amb dades objectives, amb fets consumats i amb passes superades del full de ruta, però també té una dimensió perceptiva i, per tant, subjectiva. El termòmetre de la independència és una bona eina per a determinar en quin punt som del camí cap a la creació de la Catalunya independent i poder veure els matisos de la diversitat d’opinions raonades. Hi participen cinquanta persones de referència en els seus àmbits d’actuació. Des de pensadors, escriptors, columnistes i analistes, a activistes destacats, passant per col·laboradors habituals de VilaWeb. Cadascú marca un punt entre el 0 (destrucció del país) i el 100 (independència) i raona breument per què creu que som en aquest punt.\nAquest sondatge no té cap pretensió de ser científic, perquè encara no sabem quin final tindrà el procés ni quantes passes caldran per a completar-lo, però sí que servirà per a obtenir una percepció de l’estat d’ànim general. Per aquest motiu, la valoració es renovarà cada mes fins a arribar a la independència, perquè els lectors puguin percebre com es va avançant, en un any que es preveu definitiu.\nAlabajos, Pau – Músic\n65% «Amb mesures com el trencament del diàleg i la politització de la justícia, l’estat espanyol ha provocat un abisme amb Catalunya. El procés serà més lent o més ràpid, però va dirigit cap a una única direcció.»\nAlbinyana, Pep – Periodista\n70% «Em sembla que l’agulla imaginària pot apuntar a aquest nombre. I això no vol dir tan sols que ja s’ha fet més de la meitat del camí, sinó la part més costosa: s’ha arrencat i s’ha començat a impulsar un projecte amb tot en contra. Vist així, el 30% restant ha de discórrer amb més velocitat, per inèrcia i per la necessitat cada vegada més urgent de fugir d’un viatge al passat en què s’ha convertit la política espanyola.»\nAltaió, Vicenç – Escriptor i pensador\n100% «La gent que treballem en el món de la cultura som escèptics de mena i sabem que la voluntat és el motor de canvi. Ara mateix tenim la voluntat social, cultural i política, fet que no havia succeït mai. Per una altra banda, la voluntat transforma la realitat i aquesta és que la independència ja la tenim. Només ens falta administrar-la, i això és un problema jurídic.»\nAntich, Xavier – Filòsof\n51% «Hem passat un moment clau –que ja ens situa a l’altra banda: 51. I ho penso perquè s’ha generalitzat la sensació respecte a la seguretat que el referèndum es farà; hi ha un acord parlamentari bàsic sobre la llei de transitorietat jurídica; i som a prop del punt crític que legitimarà –amb un molt ampli suport: per la irracionalitat, la quantitat i la magnitud simbòlica dels processos judicials i repressius en marxa– la desobediència institucional.»\nBertran, Lloll – Actriu\n80% «Pel que fa al govern, els partits que li donen suport i la majoria del poble de Catalunya, crec que la independència ja és a tocar. Però el monstre de Ponent i els botiflers de dintre casa, que fan servir tots els jocs bruts antidemocràtics que tenen a l’abast, encallen el procés. Sóc actriu amb tendència a l’optimisme i crec que farem allò que hem de fer. Tal com canta Cole Porter: ‘Let’s do it!’ Va, fem-ho!»\nBoatella, Dolors – Humorista\n40% «Si 0% és el 1714 i 100% sortir al balcó de la Generalitat a proclamar la independència, jo diria que som al 40%, que seria just abans del referèndum (el 50%). A l’anomenada zona de desobediència, trencant ous per fer truites i treballant el dia de la constitució. Del 50% al 100% s’hi pot arribar tot d’una, només cal una majoria de vots pel sí en unes eleccions democràtiques.»\nBosch, Núria – Doctora en ciències econòmiques per la UB i membre del CATN\n70% «No s’havia estat mai tan a prop de la independència, però fa falta ampliar la base social que hi doni suport i legitimar-se internacionalment per fer el referèndum, principalment si no és acordat. Aquests dos aspectes són essencials i s’hi hauria de dedicar el màxim de recursos i esforç en l’any que comencem.»\nBurniol, Ramon – Membre de l’ANC del Berguedà\n65% «Hi havia el temor de no poder fer el referèndum i no tenir reconeixement internacional. Cada dia veiem més reconeixement exterior i el dubte ja no és si es farà el referèndum; el dubte és si el guanyarem. Els indecisos marcaran el desenllaç, i l’actitud de la CUP fa que els indecisos es plantegin seriosament si un nou estat pot ser viable i estable.»\nCalafat, Rosa – Lingüista\n60% «Fa deu anys l’estelada, com a símbol i referent, no s’havia socialitzat. I fa menys els nostres representants al parlament no eren ‘apallissats’ per la justícia espanyola. Potser el 40% restant, més que quantitativament, implica un salt qualitatiu.»\nCanal, Mireia – Membre de l’ANC del Berguedà\n70% «Perquè hem superat algunes proves molt complicades tenint les eines que tenim i hem aconseguit que persones d’ideologies molt diverses apostin per la independència i es mobilitzin per aconseguir-la. Però el procés dura massa temps i mantenir el grau de mobilització que hi ha hagut fins ara es fa difícil; també hem donat massa oportunitats a l’estat espanyol per a contraatacar amb les seves armes (justícia, serveis secrets, manipulacions del relat…).»\nCardús, Salvador – Doctor en ciències econòmiques i membre del CATN\n85% «El que era molt difícil d’imaginar era que es produís un canvi tan substancial en la societat catalana i que anés a l’alça deu anys. El projecte s’ha consolidat, ningú no s’ha cansat. Falta el tram final, però haig de dir que l’últim 15% és molt costerut.»\nCasagran, Roc – Escriptor\n75% «Si això fos un partit de bàsquet, podríem dir que arribem als minuts finals amb un bon marcador, però ara ens cal determinació i fermesa perquè no ens tremoli el pols a l’hora d’acabar la feina. I necessitem que tot el pavelló doni suport a l’equip, perquè el club és de tots.»\nCodines, Rosa Maria – Presidenta d’Òmnium del Tarragonès\n75% «No superarem aquesta barrera fins que no hi hagi un torcebraç, i amb els esdeveniments actuals no el veig enlloc. Érem al referèndum i tornem a ser al referèndum. Fem voltes en una sínia. Per trencar aquesta barrera ens fa falta voluntat.»\nColomer, Neus – Membre de l’ANC de Palafrugell\n75% «Aquests últims anys s’ha normalitzat la idea que la independència de Catalunya és possible. És normal parlar-ne i es tracta com un fet factible. Hem ampliat la base social fins a aconseguir de tenir un parlament amb 72 diputats favorables a la independència que ja treballen per assolir la plena sobirania nacional.»\nCoromines, Diana – Editora, escriptora i traductora\n75% «Si quan s’aprovin les lleis de desconnexió el govern espanyol continua negant-se a pactar un referèndum, tindrem un nou marc legal per a convocar-lo, legitimitat a ulls europeus per a fer-lo (no s’entén la negativa de deixar votar i encara menys la persecució de càrrecs electes) i molts números per a guanyar-lo.»\nCorrons, Jordi – President d’Òmnium Bages\n70% «Perquè hem fet molts passos. Hem provat molts camins i això és bo perquè el procés ha anat madurant. Ens falta un 30% i l’hem d’assolir en poc temps, si tot va bé, al setembre. Però sabem que podria accelerar-se si s’intensifica el ritme del procés de judicialització. No podem ser rígids i caldrà modelar l’estratègia i els temps, al ritme dels esdeveniments.»\nCotarelo, Ramón – Catedràtic de la UNED\n75% «Per tres factors diferents: perquè l’independentisme es manté unit i no s’ha dividit; l’estat espanyol no té capacitat de resposta i el seu sistema polític és completament desintegrat; i perquè tothom a Catalunya i a fora s’adona que la independència és una possibilitat real.»\nDelgado, Manuel – Doctor en antropologia i professor de la UB\n90% «La meva confiança no rau en el resultat d’un referèndum, sinó en la brutalitat de l’estat espanyol a l’hora d’impedir-lo, cosa que desencadenarà els esdeveniments i el reagrupament de les forces democràtiques al voltant de l’única sortida: la independència.»\nDeulofeu, Joan – Membre de l’ANC de Palafrugell\n75% «La pressió político-judicial a què se sotmet Catalunya fa que tot plegat sigui força insuportable i tot plegat es precipiti. Modestament, crec que entre el maig i el juny veurem esdeveniments. Certament, el darrer tram és el més dur i complex.»\nDomingo, Jordi – Advocat i membre de Constituïm\n80% «Ho crec així perquè, malgrat la sensació d’avenços i retrocessos que de vegades es viuen, hi ha sempre quatre elements que romanen vigents i progressivament a l’alça: la persistència i perseverança de la gent; el compromís de la majoria política parlamentària; l’enorme feina ja feta des del CATN (Carles Viver); i la inestimable col·laboració del govern central.»\nEscriche, Lluís – Membre de l’ANC de Berga\n65% «No fem un procés, fem un camí (el camí cap a la independència), i el que ens falta per recórrer és la part més difícil, el camí s’estreny i fa pujada. El país veí ens ajuda, però, ens ajudaran els nostres propis polítics? N’hi ha que els veig prou convençuts, però, alguns altres… Ens manquen uns quants vots per assolir la majoria necessària.»\nFolch, Àngels – Membre del secretariat nacional de l’ANC\n80% «Hem recorregut més o menys quatre cinquenes parts del camí. La primera i la darrera fase són les més difícils i complicades. El primer any va caldre picar molta pedra i al darrer caldrà tenir el cap clar, molta serenitat i una bona dosi de determinació i coratge. Estic segura que ho tenim tot. Ni som en una sínia ni en un carreró sense sortida. Som al final d’un llarg camí.»\nForcades, Teresa – Metgessa, teòloga i monja benedictina\n60% «Si el procés s’entén com un procés d’independència. Si el procés s’entén com un procés constituent, la meva puntuació és un 20%; pel que fa a l’organització popular, no hem avançat, més aviat hem retrocedit cedint tot el protagonisme a les institucions.»\nGabancho, Patrícia – Periodista i escriptora\n75% «Perquè finalment hem passat del carrer a les institucions, que és l’última etapa del procés. Si no es perd la unitat, l’única direcció possible és anar endavant. I l’acostament estratègic als comuns els situa en una disjuntiva diabòlica: no es pot defensar el referèndum sense admetre el referèndum unilateral.»\nGili, Eulàlia – Membre de l’ANC de Palamós\n50% «Hi ha un pacte per a assolir el referèndum pactat, però Rajoy ja ha deixat clar –l’última vegada, divendres– que això no passarà mai. No crec que arribem a fer el referèndum el mes de setembre. Ara mateix aquest és l’escenari. Tanmateix, les lleis de desconnexió i un possible nou atac a Carme Forcadell podrien ser un detonant i accelerar els esdeveniments. Som a l’avantsala dels moments decisius.»\nGiner, Roser – Autora del bloc ‘Chào ông Viêt Nam‘ de VilaWeb i membre de l’ANC\n95% «’Catalunya es constitueix en una república de dret, democràtica i social.’ Aquest és l’article primer de la llei de transitorietat jurídica. La majoria parlamentària va acordar de fer-la abans del 31 de desembre del 2016. I han complert. Hem anat junts per arribar on som avui, a un pas del cim.»\nIbarz, Mercè – Escriptora, periodista i doctora en comunicació audiovisual per la UPF\n60% «Per resistir entre els votants i tirar endavant al parlament. Un suficient folgat, admirable. Hi falta més intensitat ciutadana i no crear-se més enemics a dintre. Dir més clar per a la majoria com s’arribarà a la independència des del punt de vista econòmic, i que aquesta pregunta no sigui considerada posar bastons a les rodes. Com ho farem amb tanta pobresa com tenim.»\nIsern, Joan Josep – Crític literari, escriptor i autor del bloc ‘Totxanes, totxos i maons‘ de VilaWeb\n75% «I pujant, és clar. L’anunci de la llei de transitorietat demostra que això va de debò i amb un calendari ben delimitat. Contra això, pretextos com la dèria dels comuns de pactar no se sap ben bé què o la mentida del ‘diálogo’ del PP no són més que pastanagues que cada vegada hi ha menys gent que se les creu.»\nLázaro, Pilar – Membre de l’ANC d’Olvan\n80% «Ens trobem al tram final del procés, un de molt important. Hem organitzat molts actes i el públic és sempre el mateix i per tant no arribem a la gent que no està decidida i que és tan important en aquests moments. S’ha d’informar més bé, perquè que crec que no ho fem prou bé, i evitar el missatge de la por que l’estat utilitzarà sens dubte i que farà decantar aquest 7%-10% de votants que poden fer variar el resultat final.»\nLlombart, Jofre – Periodista\n48% «És el percentatge en què a hores d’ara se sap segur que votarien sí a la independència. Cal que sigui un 50% + 1. Fins que no s’asseguri aquesta xifra res més no tindrà sentit, de manera que caldria recordar els motius pels quals ara hi ha un 48% i fa deu anys amb prou feines era el 33%.»\nLluís, Joan-Lluís – Escriptor\n62% «Anem encaminats, però l’any 2017 serà el més decisiu i el més difícil de tots. Ningú no és capaç de preveure-ho i fins i tot el pobre Nostradamus, si li haguessin demanat un pronòstic, hauria renunciat al seu ofici.»\nLópez Bofill, Hèctor -Escriptor i doctor en dret i professor de la UPF\n50% «Arribem al 50, i molt just, per a no ser depressius. Hi ha hagut una reculada respecte del full de ruta que va guanyar les eleccions democràtiques al Parlament de Catalunya»\nMartí, Tomeu – Periodista\n80% «El 20% que falta caldrà posar-lo amb més mobilització popular i més fermesa i valentia dels polítics. I alguna truita, encara que s’hagin de trencar ous.»\nMartínez-Vernis, Núria – Poetessa\n70% «No havíem vist mai una cosa així. El moviment és molt potent, s’ha consolidat i la comunió de la gent té molta força.»\nMesquida, Biel – Escriptor i poeta\n90% «Totes les energies de les persones que m’envolten i que s’expressen als mitjans de comunicació em fan pensar que som en aquest punt.»\nMurlà, Josep – Membre de l’ANC del Baix Empordà\n51% «El més difícil, fer arrencar el procés, ja s’ha fet. Ara cal guiar-lo cap al final somniat de la independència i, en la meva opinió, és a les millors mans. Vivim el tros d’història que molts catalans haurien desitjat viure. Deixem treballar els qui en saben.»\nOliveres, Arcadi – Professor d’Economia a la UAB i activista\n37% «Encara falta acreditar una majoria clara de vots i crec que en el millor dels casos freguem el 45%-50% de sí a la independència. A banda, essent realistes, encara cal definir molt i molt què vol dir aquesta independència, resoldre molts interrogants, i explicar bé a les Espanyes què és això de la independència. I ho hem explicat molt poc.»\nObrador, Pau – Sociòleg, geògraf i professor a la Universitat de Northumbria\n65% «Són molts que, mentre cridaven independència un 11 de setembre, es pensaven que ja ho teníem dins el sac. Però ha resultat que ni sabíem com es feia ni érem tants com ens pensàvem. Ens vam encisar en la nostra pròpia propaganda. Malgrat tot, sóc optimista perquè finalment tenim una estratègia clara per a arribar a la independència. Tanmateix, encara falten 200.000 votants. I els consensos pengen d’un fil.»\nOlid, Bel – Escriptora i presidenta de l’AELC\n51% «Ara sembla que tot costa molt, però igual que fa uns anys n’érem molt lluny i en poc temps hem avançat força, un dia farà el tomb i tot es precipitarà.»\nOtamendi, Martxelo – Periodista\n48% «Aquest és el percentatge de ciutadans que van votar a favor de les opcions netament independentistes en les últimes eleccions al Parlament de Catalunya»\nPasqual, Gemma – Escriptora i vice-presidenta de l’Associació Cultural del País Valencià\n80% «La judicialització de la política, amb casos com els de Joan Coma, Artur Mas, Irene Rigau o Joana Ortega, l’estat espanyol ens ajuda moltíssim.»\nPassola, Isona – Presidenta de l’Acadèmia del Cinema Català\n65% «Perquè crec que el projecte cap a la independència s’ha obert a més gent i s’ha recuperat la transversalitat que feia temps que no veia per enlloc.»\nPeretó, Juli – Bioquímic i professor de la Universitat de València\n90% «Depèn de moltes coses, però si continua l’espiral d’agressió contra els electes, ràpidament podria convertir-se en un 100%. Ara, si hi ha una pressió europea perquè s’estableixi un diàleg real –cosa que no crec–, llavors la projecció es rebaixaria. Però no hi ha dubte que tard o d’hora s’assolirà.»\nPérez, Carmen – Sociòloga\n50% «Hi ha mobilització social, tenim una majoria parlamentària a favor de la independència i el 80% de la població és partidària d’un referèndum d’autodeterminació. Per tant, ara només falta fer-lo, guanyar-lo i aconseguir que el resultat sigui vinculant.»\nPijoan, Gerard – Membre d’Òmnium Eixample\n60% «Crec que ja hem fet molt camí: mobilització ciutadana, societat civil organitzada, institucions i govern independentista. Però ens queden encara uns quants passos: el pressupost, crear les estructures d’estat, guanyar un referèndum vinculant a escala internacional i fer efectiva aquesta nova realitat, tant internament com internacionalment.»\nPont, Albert – President del Cercle Català de Negocis\n65% «El 27-S vàrem arribar al punt culminant, jo diria que un 85%. No ens vàrem comptar bé o es va perdre el caràcter plebiscitari de les eleccions. Ara hem reculat, però es fan molt bé les estructures d’estat i la internacionalització del procés. Quan s’acosti el referèndum el tant per cent anirà creixent.»\nSabartés, Delfí – Membre de l’ANC Bellaterra\n85% «1) Per l’assetjament continuat de l’estat que no deixa cap altra alternativa. I creixerà a mesura que avanci el 2017. 2) Desajustos i desavinences públiques entre JxSí i la CUP que perjudiquen l’avenç del procés. 3) Referèndum encara per fer i no guanyat. Molt probablement es guanyarà malgrat l’ambigüitat de dirigents de comuns, ICV i confluències; les bases crec que majoritàriament hi votaran a favor. Però encara poden passar moltes coses.»\nSolano, Xavier – Politòleg\n40% «El procés és una realitat i això és important. Ara, encara no hem arribat a mig camí. Recomanaria als polítics d’explicar millor a la gent per quina Catalunya (econòmica, social, política…) votaran en el referèndum –i això pren temps– i quines oportunitats apareixeran a conseqüència del resultat de la consulta (sigui quin en sigui el resultat). I, sobretot, els polítics farien bé de no tenir per segur mai que la població (o uns segments) votarà per una opció determinada.»\nTubella, Imma -Catedràtica de comunicació i ex-rectora de la UOC\n75% «Perquè hi ha una majoria de la població molt transversal que la vol. Perquè hi ha una majoria parlamentària que hi dóna suport. Perquè hi ha un govern que treballa per fer-la realitat. I perquè l’adversari és intolerant i incapaç de trobar una solució política. No hi ha marxa enrere, però cal treballar intensament per avançar sense equivocar-nos en el 25% de camí restant.»\nUstrell, Ricard – Periodista\n25% «En som lluny perquè votar en un referèndum no significa aconseguir la independència. És un pas més, necessari, però no el definitiu. No sentim propostes de quin país volem, en quina forma d’estat, i cal engegar un debat que torni a implicar la ciutadania. De moment, sabem les intencions de l’arc parlamentari en el camí cap a la independència però ens falta veure com es materialitza això. Calen fets tangibles. Ara hi ha més poesia que prosa. I declaracions que tornen a qüestionar si el referèndum s’ha de fer ara o més endavant encara ho allunyen tot molt més.»\nEl termòmetre de la independència


Caracter�stiques - UAB Barcelona\nOFICINA AUT�NOMA INTERACTIVA DOCENT\nEstudis en Xarxa\nDesenvolupament i gesti�\nOficina aut�noma interactiva\nEl projecte d'Estudis Compartits en Xarxa, coordinat des de l'Oficina de la Aut�noma Interactiva Docent (OAID), �s un conjunt de programes d'assignatures de lliure elecci� en format virtual destinat a afavorir la formaci� complement�ria i interdisciplinar de l'alumnat.Les assignatures, programades en col�laboraci� amb altres universitats (programes Intercampus, Metacampus i Campus Global) o en l'�mbit propi de la UAB (programa Intracampus), configuren una oferta d'estudis que pret�n potenciar i afavorir el desenvolupament de compet�ncies d'aprenentatge derivades del format virtual, i orientades en la l�nia del model pedag�gic que se'n deriva de l'Espai Europeu d'Educaci� Superior (EEES).\nCaracter�stiques generals de les assignatures dels programes d'Estudis Compartits en Xarxa\nPodeu adre�ar les vostres consultes acad�miques sobre els Estudis Compartits en Xarxa a: intercampus@uab.cat.\nPreguntes i respostes m�s freq�ents dels programes d'Estudis Compartits en Xarxa\n� Les assignatures es cursen a dist�ncia i a trav�s de la xarxa i, en concret, a trav�s dels campus virtuals de les universitats que les ofereixen.\n� Aquest tipus d'ensenyament:\n- Obre noves possibilitats pel que fa als plantejaments metodol�gics i a les din�miques en el proc�s d'ensenyament i aprenentatge en relaci� als estudis presencials. En particular:\n- Afavoreix l'aprenentatge a partir del treball aut�nom de l'estudiantat, tot superant les barreres de l'espai i el temps, per a aix� adaptar-se millor i de forma m�s flexible a les necessitats i ritmes de cada estudiant.\n- Possibilita la participaci� i la comunicaci� directa i personalitzada entre professor/a i alumne/a, aix� com el treball col�laboratiu en xarxa entre alumnat de proced�ncies i formacions diferents.\n- Apropa a l'alumnat a l'�s de les TIC i l'adquisici� d'habilitats i compet�ncies d'aquestes eines generalitzades en el m�n laboral. Requisits\nLes assignatures van adre�ades a tot l'alumnat de tots els centres de la UAB. Per cursar aquestes assignatures l'estudiantat de la UAB ha de tenir activat el correu electr�nic institucional, que proporciona la UAB, ja que aquest �s el mitj� de comunicaci� entre els i les estudiants matriculats, l'Oficina de l'Aut�noma Interactiva Docent (OAID), des d'on es coordina la doc�ncia de les assignatures, i el professorat de les assignatures. En el cas del programa Intercampus, consulteu els requisits espec�fics.\n� La matr�cula d'aquestes assignatures es realitza conjuntament amb la matr�cula de la resta d'assignatures de cada curs acad�mic.\n� �s important consultar les recomanacions espec�fiques de l'assignatura que hi puguin constar en el programa.\n� Convocat�ries. Les assignatures dels diferents programes nom�s tenen una convocat�ria d'examen.\nA l'inici de cada semestre l'alumnat de la UAB matriculat d'alguna assignatura rebr� de l'OAID la informaci� necess�ria per cursar-la. La informaci� s'enviar� a trav�s del correu electr�nic institucional. Tamb� es rebr� de la universitat que ofereix l'assignatura, les instruccions espec�fiques per tal de seguir la seva doc�ncia.\nPer ampliar la informaci� de les assignatures de lliure elecci� cliqueu aqu�\nCAS (Centre d'Assist�ncia i Suport)\nPer resoldre dubtes i incid�ncies\nEns interessa saber la teva opini�\nOficina de l'Aut�noma Interactiva Docent\n93 581 33 18


La Fundación Repsol tornarà a ajudar a entitats socials | Diari La República Checa\nLa Fundación Repsol tornarà a ajudar a entitats socials\nLa companyia destinarà 15.000 €\nEl Complex Industrial de Repsol a Tarragona i Fundación Repsol tornen a obrir una convocatòria dirigida a ajudar a diferents projectes d’àmbit social que es desenvolupen a l’entorn del Complex Industrial de la companyia energètica al Camp de Tarragona.\nSegons informen des de la Fundación Repsol, la convocatòria respon a la voluntat i al compromís de la companyia de contribuir al benestar de la societat, millorar la qualitat de vida de les persones i aconseguir un major desenvolupament social, educatiu, ambiental i cultural, especialment a les zones on és present, com és el cas de Tarragona.\nLa convocatòria compta amb un pressupost de 15.000 euros, que es repartirà entre els projectes que es presentin i que hauran de seguir diverses línies d’actuació. Els projectes que vulguin participar hauran d’estar dirigits a col·lectius vulnerables o destinats a millorar la qualitat de vida de les persones, sobretot en matèria de discapacitat i dependència.\nLes entitats que sol·licitin aquests ajuts hauran de presentar un projecte que es desenvolupi a l’entorn proper de Tarragona, estar constituïdes legalment com a entitats sense ànim de lucre i comptar amb almenys un any complet de treball continuat, entre altres requisits, i es podran inscriure fins al 15 d’octubre.\npreviousCambrils inaugura tres noves exposicions de festa major\nnextComença la 20a edició Mercat Medieval de Salou


Heu deixat de fumar suc de poma només perquè el vostre gat en begués una mica? És possible que us pregunteu si és segur. Passa més sovint del que es pot pensar. Els gats tenen curiositat per naturalitat. És probable que llepi qualsevol cosa que quedi al got. Les pomes són segures i beneficioses per als gats. Però passa el mateix amb el suc de poma? L’alt contingut en sucre pot ser tòxic per al vostre gat?\nEls gats poden beure suc de poma? Si, ells poden. Tot i això, no n’han de beure massa. Tot i que el suc de poma és segur, el seu alt contingut en sucre no es recomana als gats.\nTant si esteu explorant noves opcions d’alimentació per al vostre gat com si simplement teniu massa suc de poma, us podeu preguntar si els gats poden beure suc de poma. En cas afirmatiu, quant de suc de poma és segur? Se sap que els gats són carnívors. Entenc que potser us preocuparà la seva capacitat per acceptar i digerir qualsevol cosa que no sigui carn. Seguiu llegint per obtenir més informació.\nEl vostre gat pot beure suc de poma amb moderació. Les pomes són segures i plenes d’antioxidants que poden ser bones per a la salut del vostre gat. Són rics en vitamines i fibra. No obstant això, el suc de poma també té nivells elevats de sucre que podrien ser tòxics. L’excés de sucre pot provocar molèsties a l’estómac.\nTot i que està bé deixar que el vostre gat prengui uns quants glops de suc de poma de tant en tant, no l’hauria de beure cada dia. El consum excessiu de suc de poma augmenta el risc de diabetis per als gats grans. Algunes marques de sucs de poma poden contenir productes químics i conservants tòxics.\nSi decidiu donar suc de poma al vostre gat, llegiu l’etiqueta del producte i assegureu-vos que no hi hagi productes químics nocius. Si el vostre gat s’acostuma a beure suc de poma, pot començar a preferir-lo per sobre de l’aigua. Els gats que mengen conserves obtenen molta humitat que necessiten dels aliments. No obstant això, si els doneu menjar sec, necessiten beure aigua.\nEls gats que beuen molt suc de poma poden substituir l’aigua pel suc ensucrat que perjudica la seva salut. La dieta dels gats ha de ser rica en proteïnes però baixa en carbohidrats. El suc de poma és ric en carbohidrats. Després de donar-li al suc una mica de suc de poma, renteu-vos les dents per evitar càries. Hi ha raspalls de dents i pasta de dents especials per a gats.\nTingueu en compte que alguns gats poden ser al·lèrgics a les pomes. Tot i que les al·lèrgies a la poma són rares, succeeixen. Després d’alimentar les pomes del gat o el suc de poma, tingueu en compte els signes d’al·lèrgia. Els signes més comuns són els pets i els vòmits. Si busqueu una manera segura d’introduir fibra i vitamines a la dieta dels vostres gats, us suggerim que alimenteu els vostres gats amb pomes en lloc de suc de poma. Tanmateix, als vostres gats no els encantarà menjar res que no sigui carn. Talleu les pomes en mides petites que el vostre gat pugui mastegar fàcilment. El principal avantatge d’alimentar pomes als gats en lloc de suc de poma és que tenen un contingut baix en sucre. La quantitat de poma o suc de poma que alimenteu els vostres gats pot dependre de les seves preferències.\nUs recomano alimentar-les amb pomes de tant en tant. Doneu-los una mitjana de quatre trossos de poma petits cada setmana. Un veterinari us pot ajudar a determinar la quantitat de suc de poma que és segura per al vostre gat. Quan introduïu pomes al vostre gat, desfeu-vos de totes les llavors. Les llavors són algunes de les parts més perilloses de la poma. Poden ofegar el gat o quedar-se atrapat entre les dents. Les llavors de poma tenen substàncies que podrien ser tòxiques.\nAmb les pomes, la fruita és l’única parella segurat. Les fulles i tiges contenen cianur tòxic. Si entra al sistema del gat, és possible que les seves cèl·lules no puguin absorbir l’oxigen.\nSi el vostre gat està exposat al cianur, és possible que comenceu a notar els símptomes de la intoxicació en uns 15 minuts.\nAlguns dels símptomes més freqüents són: dificultat per respirar, vòmits, genives vermelles i dilatació de les pupil·les. Si observeu els símptomes, busqueu l’ajut d’un veterinari immediatament.\nÉs possible que també hagueu de buscar l’opinió d’un veterinari si sospiteu que el vostre gat pot haver begut massa suc de poma. El veterinari us avisarà si és segur.\nConsells per servir pomes als gats\nQuan es serveixen amb moderació, les pomes poden ser beneficioses per als vostres gats.\nUs proposo que els doneu puré de pomes o puré de pomes. Són més fàcils de mastegar que trossos sencers de poma. També redueixen les possibilitats d’intoxicació per poma.\nTant si decidiu servir les pomes senceres com en forma de puré, les heu de rentar amb cura per eliminar tota la brutícia, pesticides i bacteris. Les pomes brutes podrien causar malalt al vostre gat.\nLes pells de poma no són dolentes per al vostre gat. Tenen el mateix efecte que la pròpia poma. Tanmateix, és molt poc probable que el vostre gat mengi pell de poma i deixi de banda la poma.\nTingueu en compte que servir massa pomes pot fer que el vostre gat es posi malalt. Doneu al vostre gat petites porcions de fruita en diferents estades.\nSi busqueu formes creatives de preparar menjars de poma per al vostre gat, hi ha moltes possibilitats. Inclouen:\nTalleu les seves pomes a trossos petits i masticables\nTritureu o puré les pomes i serviu-les amb menjar per a gats normal\nEmboliqueu petites rodanxes de pomes en un embolcall de gall dindi\nServiu trossos de poma a daus amb el menjar sec del gat\nEviteu donar al vostre gat trossos de pomes que s’hagin enrossit o que semblin podrits. Si deixeu trossos de poma durant més de 30 minuts, poden causar diarrea.\nEls diferents gats tenen preferències diferents. És possible que a alguns gats no els interessi menjar pomes.\nNo els forcis. En el seu lloc, trobeu una font alternativa de vitamines. Tot i que les pomes són fantàstiques, el vostre gat no les necessita. Hi ha molts aliments i suplements que funcionen igual de bé.\nQuant de suc de poma és massa\nLa dieta d’un gat és sobretot carnívora. Heu de tenir molta precaució a l’hora d’introduir qualsevol altra cosa. El sucre del suc de poma pot causar diabetis o problemes de digestió. Fins i tot el sucre natural de les pomes pot ser perjudicial per a la salut del vostre gat. Hi ha d’haver un límit en el nombre de pomes o sucs de poma que consumeix un gat.\nAlimentar el gat amb massa pomes o suc de poma pot dificultar el consum d’altres aliments.\nSi les pomes substitueixen certs àpats, és possible que el vostre gat no rebi tota la nutrició que necessita. Afortunadament, no tindreu problemes perquè els vostres gats s’allunyin de les pomes. No tenen receptors gustatius per a la dolçor.\nLa cruixent de les pomes pot excitar alguns gats. Si no aneu amb compte, un gat que menja massa pomes pot arribar a ser obès. També és probable que tinguin diabetis. Els principals símptomes de la diabetis són:\nActivitat reduïda i incapacitat per saltar\nSi no esteu segur del nombre de pomes o sucs de poma que són segurs per al vostre gat, poseu-vos en contacte amb un veterinari. També els hauríeu de parlar si el vostre gat presenta signes de diabetis.\nQuan introduïu pomes o suc de poma a la dieta del vostre gat, preneu nota d’altres aliments que consumiran. Assegureu-vos que no ingereixen massa sucre. Eviteu altres delícies que tinguin una alta concentració de carbohidrats o sucre.\nSnacks alternatius per a gats\nSi intenteu introduir aperitius saludables a la dieta del vostre gat, les pomes no són la vostra opció. Hi ha moltes alternatives saludables. Sempre podeu trobar alguna cosa que us agradi al vostre gat. Tingueu en compte que els vostres gats són carnívors. Per tant, heu de limitar el nombre de fruites i verdures que els doneu. Si les verdures substitueixen els menjars habituals de gats, és possible que es perdin els nutrients essencials. Algunes de les vostres opcions inclouen;\nEl salmó és ric en àcids grassos omega-3 i proteïnes. És una delícia sana i saborosa que gaudiran els vostres gats. Coeu el salmó abans de servir-lo al vostre gat.\nPot ser que la carbassa no sigui l’opció alimentària més evident per als gats, però és fantàstica. Té poques calories i molta fibra. Podeu servir carbassa juntament amb altres delícies per a gats. Se sap que és un tractament segur i eficaç per a gats amb excrements anormals.\nEls espinacs són un dels aperitius més saludables per al vostre gat. És ric en ferro i vitamines A, C i K. Tot i que és saludable, és possible que els espinacs no siguin adequats per a gats que han tingut problemes amb càlculs de bufeta d’oxalat de calci.\nEn resum, els gats poden beure suc de poma. També poden menjar pomes. No obstant això, el suc de poma té un alt contingut en sucre que pot causar diabetis quan es pren en grans quantitats.\nEls gats més joves són menys susceptibles a la diabetis que els gats grans. La millor manera d’introduir les pomes a la dieta del vostre gat és mitjançant la salsa de pomes.


Inici - EBM LA CASETA. Escola bressol municipal de Castellbisbal.\nl’EBM LA CASETA\nFomentem a l’infant una actitud curiosa, crítica, investigadora que, mitjançant la comunicació i el treball, es converteix en la base de la seva formació i de l’adquisició dels futurs aprenentatges.\nPer aconseguir una educació integral, la nostra escola respecta l’evolució de cada infant i l’ajuda a assolir un desenvolupament físic, psicològic, emocional i social, en harmonia amb la seva manera de ser, en un ambient de llibertat, autonomia i afecte, i en un medi ric per experimentar i crear i, amb això, aconseguir com a finalitat que l’infant sigui feliç.\nL’Escola Bressol Municipal la Caseta és una escola de 6 aules, una de nadons, dues per infants d’1-2 anys i 3 per infants de 2-3 anys.\nL’escola obre de 07:30h del matí a les 18:00h de la tarda.\nServei educatiu: de 09:00h a 12:00h i de 15:00h a 17:00h\nServei de menjador: de 12:00h a 15:00h\nServei d’acollida: de 07:30h a 9:00h i de 17:00h a 18:00h\nEl temps màxim de permanència a l’escola és de 9:00h.\nL’aula de nadons és diferent a les altres ja que està adaptada a l’edat dels infants. Dins, té el dormitori amb els bressols per a cada infant.\nPer als petits d’1 a 2 anys, aquesta aula i la dels Diables són iguals, però canvien les propostes i els espais, que estan adequats a l’edat dels infants.\nPer als grans d’1 a 2 anys, amb propostes específiques per aquesta franja d’edat.\nAcollida tant de matí com de tarda. Hi ha propostes per als infants de totes les edats, ja que acull als tres nivells. Com totes les aules, hi ha un lavabo-canviador dins cadascuna i tenen accés directe al pati.\nPer als petits de 2 a 3 anys, aquesta aula i la del Gegant Manel són iguals, però canvien les propostes i els espais, que estan adequats a l’edat dels infants.\nPer als grans de 2 a 3 anys, amb propostes específiques per aquesta franja d’edat.\nUn dels espais més tranquils de l’escola, on els infants poden descansar i dormir.\nEn ella fem les activitats conjuntes, activitats de llum, psicomotricitat, festes de l’AMPA…\nUn pati molt gran on s’hi poden fer diferents activitats: hort i compostador, sorral, pissarra, activitats motrius, llocs per amagar-se…\nJORNADA DE PORTES OBERTES EBM LA CASETA


L’atur baixa a 22 municipis de la comarca durant el mes de juny | Consell Comarcal del Maresme\nInici Notícies L’atur baixa a 22 municipis de la comarca durant el mes de...\nL’atur baixa a 22 municipis de la comarca durant el mes de juny\nLa taxa d’atur de la comarca continua per sobre de la mitjana de Catalunya i de la província de Barcelona\nEl tancament del mes de juny ha deixat dades positives sobre l’evolució de l’ocupació. L’Observatori de Desenvolupament Local del Consell Comarcal del Maresme ha constatat que el nombre de persones aturades a la comarca ha disminuit. Tot i això, la taxa d’atur al Maresme el mes de juny era del 13,30%, per sobre de la mitjana de la província de Barcelona (12,82%) i de la mitjana de Catalunya (12,45%).\nEl descens en el nombre de persones aturades a la comarca del Maresme que es va detectar el passat mes de maig ha continuat durant el juny. El tancament d’aquest mes ha deixat a la comarca la xifra de 30.093 ciutadans sense feina, 1.119 menys que el mes anterior. La reducció de l’atur afecta tant a homes com a dones, si bé és en el col·lectiu masculí on s’ha notat una disminució més important. El sector econòmic on hi ha hagut un descens més destacat de l’atur ha estat el dels serveis que registra 796 desempleats menys; li segueix la construcció amb una reducció de 246 desocupats i la indústria amb 153 aturats menys. Les dades recollides per l’Observatori de Desenvolupament Local del Consell Comarcal del Maresme constaten que la reducció de l’atur s’ha donat en 22 dels 30 municipis de la comarca. Percentualment, les localitats en les que la desocupació ha baixat més són: Santa Susanna (-10,99%), Arenys de Mar (-9,49%), Caldes d’Estrac (-8,72%), Palafolls (-8,59%), Vilassar de Dalt (-7,87%) i Calella (-7,72%). A l’altra banda es troba Sant Iscle de Vallalta on no s’ha detectat cap variació respecte al mes de maig i 7 municipis que han registrat un augment de l’atur: Òrrius (+3,23%), Cabrils (+2,19%), Sant Cebrià de Vallalta (+1,89%), Teià (+1,53%), Sant Pol de Mar (+0,93%), Sant Vicenç de Montalt (+0,87%) i Vilassar de Mar (+0,83%). La taxa d’atur a la comarca del Maresme es va situar en el 13,31%. 6 municipis de la comarca tenen, però, una mitjana d’atur superior. Són: Pineda de Mar (16,96%), Tordera (16,91%), Mataró (16,78%), Malgrat de Mar (14,18%), Palafolls (14,07%) i Canet de Mar (13,92%).\nPodeu accedir a l’informe elaborat per l’Observatori de Desenvolupament Local del Consell Comarcal del Maresme, clicant sobre la imatge:\nArticle següentSeminari: Pla d’empresa


València tanca les festes amb la ‘cremà’ de 770 falles\nAhir a la nit València va contemplar la ‘cremà’ de les falles. Les primeres que es fan des de que la UNESCO va declarar-les Patrimoni Immaterial de la Humanitat. Set-centes setanta falles han cremat per acomiadar les falles del 2017, amb especial atenció al monument municipal de quaranta-dos metres, el més gran de la història. La ‘cremà’ de les comissions falleres i els focs articifials han precedit la gran escultura de l’ajuntament.\n— Ajuntament València (@AjuntamentVLC) March 20, 2017\nÚltims moments de la #Cremà2017 i de les #Falles17 amb el fantàstic treball de @bomberosvlc pic.twitter.com/HYTue4l7Qm\nVisquen les falles 2018#falles2017 #fallas2017 #fallasUNESCO #Valencia #somdefoc #crema\nFoto via Alberto Prieto Pastor pic.twitter.com/1OCcYjSkuW\n— Som de Foc (@Somdefoc) March 20, 2017\nEspectacular la cremà de la @Falla_Convento 2017. La piel de gallina. #Falles2017 #Falles #SomPatrimoni #FallesUnesco #Fallas #Fallas2017 pic.twitter.com/Pf4maMCzI2\n— Aleix Poblet (@aleix_poblet) March 19, 2017\n🔥 La nit de la #cremà, una nit màgica i emocionant que posa punt final a les #Falles2017 i ara… ja comencen les #Falles2018#SomPatrimoni pic.twitter.com/E243BwHppl\n— Generalitat (@generalitat) March 20, 2017\nAmb la #crema2017 acaben les primeres #FallesUNESCO. Posem en valor el nostre patrimoni i espentem juntes per a millorar la festa! 💥🔥🎺🥁🏳🌈 pic.twitter.com/VGCmWtvElU\n— Fran Ferri (@franferri_) March 20, 2017\nLa nostra falla infantil guanyadora de les Falles 2017 ja es historia.#Cremà2017 pic.twitter.com/fnnoBuy55p\n— Falla Josep Antoni (@els_xiquets) March 19, 2017